BalkanMagazin :: Mađarska ne žuri da se nakači na Turski tok\npetak, 17. maj 2019 15:28\nSrbija već gradi gasovod kojim bi gas iz Turskog toka iz Turske preko Bugarske trebalo da stigne u Mađarsku i ide dalje ka evropskim potrošačima, a Mađarska se, izgleda još predomišlja čiji će gas koristiti ubuduće jer, nema inofmacija o povezivanju te zemlje na budući gasovod iz Srbije, a Budimpešta ne krije da se još nada rumunskom gasu iz crnomorskih nalazišta i da pre septembra neće sklapati dugoročni sporazum sa Rusijom.\nDok je Srbija već počela sa gradnjom magistralnog gasovoda od bugarske ka mađarskoj granici, kojim bi od 1. januara 2020. godine trebalo da poteče ruski gas iz Turskog toka, sve kako bi se obezbedilo direktno snabdevanje ovim energentom, ako, i kada, Gazprom prestane sa tranztom preko Ukrajine, Mađarska izgleda ne razmišlja da se “nadoveže” na cevovod iz Srbije već razmišlja o alternativama koje će nadomestiti ruski gas.\nMađarski premijer Viktor Orban izjavio je danas da je sa američkim predsednikom Donaldom Trampom u ponedeljak u Beloj kući razgovarao o kupovini raketa srednjeg dometa za protivvazdušnu odbranu, kako bi podržao trenutno neorganizovanu odbranu ključne infrastructure, pprenosi Sputnjik informaciju Rojtersa u kojoj se kaže da je Orban od Trampa zatražio da pomogne u pokretanju proizvodnje prirodnog gasa u rumunskom delu Crnog mora, kako bi bila obezbeđena jedina alternativa ruskom gasu.\nMađarska je i ranije izrazila spremnost da uvozi za svoje potrebe sve količine gasa koji OMV i Exxon namene izvozu iz Rumunije, što bi toj zemlji obezbedilo najekonomičniji izvor snabdevanja ovim energentom i oslobodilo je potrebe uvoza iz Rusije.\nA ministar spoljnih poslova Mađarske Peter Sijarto izjavio je u sredu da će se njegova zemlja ponovno okrenuti Rusiji za isporuke prirodnog gasa ako Exxon Mobil do septembra ne odluči da li će ulagati u ogromni crnomorski offshore projekat u Rumuniji, piše najnoviji broj magazina Nacionalnog naftnog komiteta Srbije NEDELJA.\n„Exxon Mobil može da promeni igru u snabdevanju energijom u Evropi. Međutim, oni bi trebalo da donesu svoju konačnu odluku o ulaganju. Ako ne donesu tu odluku do septembra, moraću da sklopim još jedan dugoročni sporazum s Rusima,”, rekao je Sijarto za Rojters tokom intervjua u Hjustonu, gde je otvorio konzulat.\nRumunske rezerve gasa u Crnom moru predstavljaju potencijalni izazov za dominantnu ulogu ruskog Gasproma u snabdevanju centralne i istočne Evrope, navodi konsultantska kuća Deloitte. Korišćenjem tih polja mogle bi se diversifikovati isporuke gasa u regionu, a Rumuniji do 2040. obezbediti prihode od 20 milijardi dolara, prenosi Reuters.\nRumunska filijala austrijskom OMV-a, OMV Petrom i Exxon odložili su, inače, odluku o razvoju offshore depozita prirodnog gasa Neptun u očekivanju revizije rumunskog gasnog zakonodavstva, koje im ograničava i formiranje cena i tržište za budući proizvedeni gas, dajući prednost pokrivanju rumunskih potreba. Procenjuje se da polje ima od 42 do 84 milijarde kubnih metara gasa, kazala je u sredu glasnogovornica američke kompanije Julie King naglašavajući da će odluka zahtevati "konkurentne i stabilne poreske uslove, liberalizovano rumunsko tržište gasa, koje omogućava slobodnu trgovinu i odgovarajuću povezanost sa susednim slobodnim i likvidnim tržištima, sve dok traje naš ugovor o koncesiji".\nZanimljivo je da je Sijarto u Hjustonu govoreći o diversifikaciji nabave prirodnog gasa istakao da mađarsko otvaranje novih pravaca za snabdevanje ovim energentom zavisi od partnera. Kako je istakao, Mađarska nema izlaz na more, pa je u slabijoj poziciji kada je u pitanju uvoz prirodnog gasa, koji koristi čak 85 posto domaćinstava.\n“Hoćemo li moći diversificirati pravce snabdevanja gasom zavisi od naša četiri saveznika: Hrvatske, Rumuneje, SAD i Austrije. Nalazimo se u čudnoj situaciji - naši prijatelji i saveznici podstiču nas da otvorimo nove pravce nabavke ali to u osnovi zavisi od njih. Razvoj terminala za utečnjeni prirodni gas (LNG) na hrvatskom ostrvu Krku pomogao bi nam u diversifikaciji u odnosu na postojeći logistički system istok-zapad, koji je uspostavljen za vreme hladnog rata, kada je Sovjetski Savez igrao dominantnu ulogu u srednjoj i istočnoj Europi”, izjavio je Sijarto.


Rezultat pretrage za pojam: Zoran Drobnjak\nDrobnjak: Putarina poskupljuje 10 odsto\nBEOGRAD - "Autoputem idu građani koji imaju za gorivo, ako imaju za gorivo onda mogu da plate putarinu", rekao je Drobnjak.\nOliver Dulić negirao zloupotrebu položaja\nBEOGRAD - Prema optužnici oni se terete da su prilikom izdavanja lokacijskih i građevinskih dozvola za postavljanje mreže optičkih kablova na državnim putevima, preduzeću Nuba invest pribavili imovinsku korist u iznosu od preko 66 hiljada eura.\nBEOGRAD - Pored njega, optužnica je potvrđena i protiv Dulićevog nekadašnjeg saradnika Nebojše Janića i Zorana Drobnjaka, direktora "Puteva Srbije".\nMihajlović: Vlaisavljević možda na čelu beogradskog aerodroma\nBEOGRAD - "Kada pominjete aerodrom i Sašu Vlaisavljevića - to je preporuka Skupštini aerodroma da je on možda kandidat koji bi mogao da vodi to preduzeće u narednom periodu", rekla je.\nMihajlović: Velike promene u putarskim kompanijama\nBEOGRAD - "Formirala sam tim potpredsednika Vlade koji radi isključivo na tome kako da ova preduzeća budu organizovana na dobrobit građana i u cilju efikasnog obavljanja posla", rekla je.\nDrobnjak: Putarina da poskupi 20 %\nBEOGRAD - Drobnjak je rekao da je još važnije da se ponovo vrati izdvajanje dela akcize na naftne derivate za održavanje puteva i podsetio da je izdvajanje od 20 odsto ukinuto 2012.\nDrobnjak ponovo izabran za v.d. direktora Puteva Srbije\nBEOGRAD - Bio je kandidat za ovu poziciju iako je Tužilaštvo za organizovani kriminal protiv njega podiglo optužnicu zbog zloupotrebe službenog položaja prilikom izdavanja dozvola za rad preduzeću "Nuba Invest".\nBEOGRAD - Apelacioni sud je utvrdio da je prvostepeno rešenje doneto uz bitnu povredu krivičnog postupka, kao i da su razlozi iz obrazloženja prvostepenog rešenja nejasni.\nMrkonjić svoj dug želi da reši povećanjem putarine za 20%\nBEOGRAD - Ukoliko Vlada prihvati ovaj zahtev, pokazaće da u Srbiji zakon ne važi isto za sve, a opraštanje duga od 25 milijardi dinara obesmislilo bi rebalans budžeta.\nMirković: Mrkonjić troši vreme na estradu, mogao sam mu dati besplatan savet\nBEOGRAD - "Za ono što ne znam, zatražim savet od onih koji znaju. To kažem zbog toga da ne bi Mrkonjić lutao i u estradnom svetu i tako trošio dragoceno vreme koje bi mogao da posveti ministarskom poslu."\nPRIJE 166459 MIN\nPRIJE 552667 MIN\nPRIJE 634358 MIN\nPRIJE 805764 MIN\nPRIJE 843699 MIN\nPRIJE 1154539 MIN\nPRIJE 1202121 MIN\nPRIJE 1371732 MIN\nPRIJE 1454120 MIN\nPRIJE 1553153 MIN\nPRIJE 1711651 MIN\nPRIJE 2110733 MIN\nPRIJE 2706910 MIN\nPRIJE 2710003 MIN\nPRIJE 2996433 MIN\nPRIJE 3166059 MIN\nPRIJE 3463992 MIN\nPRIJE 3576951 MIN\nPRIJE 3772419 MIN\nPRIJE 3812224 MIN\nPRIJE 4034790 MIN\nPRIJE 4034890 MIN\nPRIJE 4096753 MIN


Tanjug 3. avgusta 2018. 14:45\nBEOGRAD – Žetva pšenice koja je ove godine u Srbiji trajala 40 dana, najduže u istoriji, završena je, a u Udruženju žita Srbije procenjuju rod na 3,3 miliona tona, ali i navode da je kvalitet zrna različit u zavisnosti od količine padavina tokom žetve.\nPrema podacima Udruženja žita Srbije, pod pšenicom je ove godine zasejano 675.000 hekatar, a Savković navodi da je procenjeni rod oko pet tona po hektaru.\nUpitan o kvalitetu zrna, odgovara da je kvalitet različit u zavisnosti od količine kiše koja je pala tokom žetve. Prvi deo žetve je bio bez padavina, pa je, kako kaže, 40 odsto požnjevenog zrna u tom periodu izuzetnog kavliteta, ali je preostalih 60 odsto različitog kvaliteta u zavisnosti od stepena oštenjenja zrna usled kiše i poplava.\n„To ne znači da je 60 odsto pšenice lošijeg kvaliteta, nego da pšenica nije prošla bez posledica usled velike kolicine padavina“, objašnjava Savković, koji kao ozbiljne probleme navodi pad hektolitarske mase i pojavu proklijalih zrna.\nDa je, bez ozbira na početne ambiciozne planove, veliki problem kvalitet ovogodišnjeg roda pšenice koji je niži zbog ogromne količine padavina tokom žetve upozoravaju i u Direkciji za robne rezerve, koja ove godine planira otkup 28.000 tona merkantilne pšenice.


ZA DUŠANA JE SAMO NEBO GRANICA: Vlahović postaje apsolutni vladar Apenina\n12. 12. 2021. u 20:30\nNIKADA dosta vesti o Dušanu Vlahoviću i njegovim golovima.\nNajbolji strelac Fiorentine i italijanske Serije A je sa nova dva gola u subotu po podne kumovao ubedljivom trijumfu svog tima protiv Salernitane (2:0), a prema razvoju događaja na terenu, vrlo lako je mogao da ovaj meč "začini" i het-trikom, ali 21-godišnji sjajni centarfor juri rekord koji bi ukrasio 2021. godinu i bio jedan od bitnijih dragulja u njegovoj karijeri.\nNaime, Dušan Vlahović je trenutno prvi strelac Serije A sa ukupno 15 golova, dva više od drugoplasiranog Ćira Imobilea iz Lacija, ali rekord koji popularni Duci juri je onaj koji drži Kristijano Ronaldo, po ukupnom broju golova u jednoj kalendarskoj godini. Sjajni Portugalac je u dresu Juventusa prošle godine postigao 33 pogotka, a srpski reprezentativac je do sada 32 puta tresao mreže rivala. Da bi stigao i prestigao Ronalda, Vlahović će morati da se upiše jednom ili više puta u strelce u dve preostale utakmice Fiorentine do kraja decembra. "Viola" će za šest dana kod kuće prvo da dočeka Sasuolo, a 22. decembra gostuje Veroni. Ako bude u formi u kakvoj se trenutno nalazi, Vlahović će postati vlasnik vrlo zanimljivog rekorda, u godini u kojoj je prvi u trci za najboljeg strelca Serije A.\nIpak, u Fiorentini mnogo više strahuju od događaja koji bi mogli da uslede sledećeg meseca. Naime, Vlahović i dalje odbija da potpiše produžetak ugovora sa aktuelnim klubom, a prema važećim propisima, srpski fudbaler će moći od januara da zvanično počne pregovore sa bilo kojim klubom, a poznato je da je odavno za njega najzainteresovaniji Juventus.\nU nedeljama kada se oko Vlahovića licitira sa imenima raznih evropskih velikana, od Italije, preko Nemačke, pa sve do Engleske, mladom asu verovatno u ušima odzvanjaju reči selektora Srbije Dragana Stojkovića koji je nedavno izjavio:\nDUŠAN Vlahović je trenutno sa 15 golova vodeći strelac Serije A, a u preostale četiri najjače evropske fudbalske lige samo je as Bajern Minhena Rovert Levandovski ispred Srbina sa 16 pogodaka. U Engleskoj kolo vodi Mohamed Salah (Liverpul) sa 14, u Španiji Karim Benzema (Real Madrid) sa 12, a u Francuskoj DŽonatan Dejvid (Lil) sa 11 golova.\n- Ne znam šta planira Vlahović, ali ja mu savetujem da ne menja zemlju u kojoj igra fudbal, jer je to trenutno najbolja sredina za njega - izjavio je Stojković, aludirajući na činjenicu da bi drugi napadač Srbije trebalo da ostane u Italiji.\nDok svi nestrpljivo čekamo kraj kalendarske fudbalske godine u Italiji i tih preostalih 180 minuta, Vlahović verovatno servira neku novu poslasticu za medije koji bar jednom nedeljno imaju priliku da dobrim naslovom ili fotografijom isprate igre i golove momka koji je sa 21 godinom uradio na "Čizmi" ono što mnogo slavnijim igračima sa ovih prostora nije pošlo za nogom.\nMITROVIĆ VEĆ REKORDER\nALEKSANDAR Mitrović i pre Dušana Vlahovića može da se pohvali jednim rekordom. Naime, prvi strelac Srbije je trenutno i vodeći golgeter engleskog Čempionšipa sa 22 pogotka, pet više od Čileanca Bena Brentona iz Blekburna, a u subotu je jednom tresao mrežu Lutona u remiju (1:1), a upravo je oborio i klupski rekord koji je 2016. godine imao Ros Mekormak koji je na 45 mečeva dao 21 gol.\nSRBIN JE ČUDO! Kakva magija, Dušan Vlahović majstorijom raspametio Italiju, a onda dao još jedan gol (VIDEO)\n11. 12. 2021. u 16:27 >> 16:50\n19:35 SIMPOZIJUM ZA JUBILEJ: Obeležena 75. godišnjica kraljevačke podružnice Srpskog lekarskog društva\nSimpozijumom „Kraljevačko–studenički dani“ podružnica Srpskog lekarskg društva (SLD) u Kraljevu obeležila je minulog vikenda lep jubilej – 75 godina uspešnog postojanja i rada.


Predsednica Vlade Srbije Ana Brnabić razgovarala je danas sa šefom Delegacije Evropske unije u Srbiji Emanueleom Žiofreom o daljem napretku pristupnih pregovora, energetskoj bezbednosti Srbije i potrebi gasne diversifikacije, kao i prošlonedeljnoj poseti predsednika Evropskog saveta Šarla Mišela.\nEmanuel Ziofre, Ana Brnabić\nPremijerka Brnabić istakla je da je uspešno sprovedenom reformom pravosuđa Srbija pokazala jasnu opredeljenost za evropske integracije i reformu pravosuđa u skladu sa standardima EU, kao i da se očekuje nastavak konsultacija sa Venecijanskom komisijom u pogledu rada na setu pravosudnih zakona, saopšteno je iz Vlade Srbije.\nAmbasador Žiofre je naglasio važnost blagovremenog nastavka uspešnih ustavnih reformi kako bi se pravosuđe učinilo nezavisnijim. Kada je u pitanju nastavak reformi u medijskoj sferi, istaknuto je da je najvažnija dalja primena i implementacija Akcionog plana za Medijsku strategiju, u cilju daljeg unapređenja bezbednosti novinara i slobode medija.\nIstaknuto je zajedničko opredeljenje da se nastavi sa finansiranjem projekata iz pretpristupnih fondova koji će biti usmereni na oblasti Zelene agende, pre svega na zaštitu životne sredine i infrastrukturne projekte, kao i one koji u fokusu imaju dalju reformu javne uprave, i podršku pregovorima o članstvu u Evropskoj uniji.\nTakođe, na sastanku je istaknuto da je neophodno dodatno angažovanje na povećanju energetske bezbednosti Srbije, posebno kada je reč o gasnom sektoru i mogućnosti diversifikacije i ruta i dobavljača.\nAmbasador Žiofre je objasnio da „kao posledica ruske agresije na Ukrajnu, koja stavlja u rizik bezbednost Evrope kao i bezbednost hrane i energenata, je izuzetno važno da Srbija i EU ojačaju saradnju u ključnim sektorima u kojima možemo postići veće rezultate zajedno“.\n''Srbija i EU mogu da rade zajedno na povećanju energetske nezavisnosti Srbije, sigurnim i pouzdanim snabdevanjem energentima i povećanjem upotrebe obnovljivih izvora energije“, rekao je Žiofre.\nSnažna finansijska podrška je temelj ove saradnje, naročito Ekonomski i investicioni plan Evropske unije za Zapadni Balkan, koji može da generiše to 30 milijardi evra investicija na Zapadnom Balkanu, na primer za obnovu gasnih interkonektora.\nŠef Delegacije Evropske unije pohvalio je Srbiju za uspešno rukovođenje migrantskom krizom kada je u pitanju najnoviji talas izbeglica iz Ukrajine, čime je Srbija još jednom pokazala solidarnost i humanost, i potvrdio spremnost EU da nastavi da podržava sistem upravljanja migracijama Srbije, posebno u pogledu posledica koje može imati na njen zdravstveni sistem.\nAna Brnabić Emanuel Žiofre Sastanak\n"Naredna decenija je KLJUČNA za srpsku ENERGETIKU": Mihajlović i Žiofre razgovarali o gasnoj diversifikaciji


FoNet portal :: Pretraga / tagId=29778\nTag: nasilje, Pogodaka: 116\nSprečiti nasilje nad starima\nPoštovanje i briga o starima je deo tradicije na koju nikada ne smemo da zaboravimo, a svaki oblik nepoštovanja i nasilja, bilo ono fizičko, psihičko ili ekonomsko, mora se sprečiti pre nego što se dogodi, poručio je danas zaštitnik građana Zopran Pašalić i ocenio da se "borbi protiv nasilja nad starijima se ne posvećuje dovoljno pažnje".\nNasilje trpi 17 odsto žena\nU poslednjih godinu nasilje je doživelo oko 17 odsto žena starijih od 65 godina, saopštio je danas Crveni krst Srbije pozivajući se na studiju UNFPA "Nasilje nad starijim ženama na Zapadnom Balkanu, u Moldaviji i Ukrajini".\nVršnjačko digitalno nasilje\nPredsednik Skupštine Srbije Ivica Dačić izjavio je danas da je dve trećine srednjoškolaca i svaki drugi osnovac bio žrtva vršnjačkog digitalnog nasilja i upozorio da to nisu sporadični incidenti, a još manje prolazna pojava.\nPrijava zbog nasilja nad ženama\nFondacija "Slavko Ćuruvija" saopštila je danas da je podnela prijavu Regulatornom telu za elektronske medije (REM) zbog, kako su naveli, novog nasilja prema ženama u rijaliti programima TV Pink.\nSaradnja sa UNFPA\nPredsednica Koordinacionog tela za rodnu ravnopravnost Zorana Mihajlović potpisala je danas sa Džonom Kenedijem Mosotijem, direktorom kancelarije Populacionog fonda UN (UNFPA) u Srbiji, Sporazum o saradnji i istakla da je zajednički cilj nulta tolerancija na nasilje nad ženama i devojčicama i njihovo pravo na tetlesni integritet.\nPredsednica Koordinacionog tela Vlade Srbije za rodnu ravnopravnost Zorana Mihajlović izjavila je danas da je borba protiv nasilja nad ženama i devojčicama prioritet i da je, osim saradnje državnih institucija i civilnog sektora, važno da se čitavo društvo uključi u rešavanje problema.\nPredsednica Koordinacionog tela za rodnu ravnopravnost Zorana Mihajlović danas je povodom Dana sećanja na ubijene žene žrtve nasilja, izjavila da su ključne saradnja i koordinacija između svih institucija i organizacija kako bi žene i devojčice živele u okruženju sa nultom tolerancijom na sve oblike nasilja.


Mnogo bure je podigla proslava golova Granita Džake i Džerdana Šaćirija, koji su u trijumfu protiv Srbije (2:1) na Svetskom prvenstvu u Rusiji posle pogodaka simulirali pokrete krila dvoglavnog albanskog orla. To je bilo neprihvatljivo i za javnost Švajcarskoj, pa se dvojac izvinio zbog takvog ponašanja.\nŠaćiri i Džaka su naveli da se tako nešto neće ponoviti u budućnosti, ali izgleda da nisu sve uverili da su bili iskreni. Tako su švajcarski mediji istakli da im nisu poverovali, dok se povodom njihovog ponašanja oglasio i bivši kapiten "sajdžija" Stefan Enšo, koji je sa velikim uspehom branio boje Liverpula.\nFoto: Ola Torkelsson / EPA;\nStefan Enšo dok je bio kapiten Švajcarske\nOn je jasno poručio da se preko njihovog ponašanja ne može preći i da Džaka upravo zbog toga ne može da bude kapiten nacionalnog tima.\n- Mislim da kapiten mora da reprezentuje švajcarski tim i Švajcarsku. Džaka to ne radi i to je veliki problem. Igrači kao Zomer, Lihtštajner ili Šer mogli bi da se osećaju odbačeno kao i navijači koji se možda ne bi identifikovali sa reprezentacijom. Radi se o igračima i navijačima koji nemaju imigrantsko poreklo, a koji moraju da budu ponosni, ne marginalizovani kao što je sada slučaj - rekao je Enšo u intervjuu za "Blik".\nProslavljeni defanzivac se osvrnuo i na to što mnogi u nacionalnom timu ne pevaju himnu, što je samo dokaz više da se ne identifikuju sa reprezentacijom.\n- Neki pričaju koliko imaju veliku želju da igraju za Švajcarsku. A ja ih pitam: "Kakvo je to zadovoljstvo? Da bi mogli da se nađu na najvećoj pozornici? Zato što bi posle Svetskog prvenstva mogli da dobiju unosnije ugovore negde?" Ne moraju da vrište dok pevaju himnu kao Južnoamerikanci ili Italijani, ali ja u tim timovima vidim žar igranja za reprezentaciju, a u Švajcarskoj ne.\nNa kraju je imao jasnu poruku za Džaku i Šaćirija, koji su proslavom gola na Mundijalu provocirali sve Srbe.\nDžaka je slavio gol protiv Srbije pokazujući dvoglavog albanskog orla\n- Da sam selektor Švajcarske, objasnio bih igračima koliko je ozbiljno ovo što radimo. Posebno bih razgovarao s onima koji su detinjstvo proveli u bivšoj Jugoslaviji i skrenuo im pažnju da se ne zanose i izbegnu brze reakcije. Te mlade igrače morate da trenirate ne samo kao fudbalere, već i da im objasnite da uprkos poreklu nas terenu predstavljaju Švajcarsku. Za dvoglavog orla nema mesta u fudbalu, on nema nikakve veze sa našom reprezentacijom - zaključio je Enšo u intervjuu za "Blik".


DALJE SLABLJENJE DOLARA\nAmerički dolar, koji je protekle sedmice neprestano gubio na vrednosti prema evru i drugim vodećim valutama, nastaviće da slabi i spušta se na nove minimume zbog toga što međunarodni investitori računaju na dalje smanjenje kamata u SAD usled nepovoljne situacije u delu ekonomije, prognoziraju finansijski stručnjaci.\nProtekle sedmice je kurs dolara pao 2,4 odsto, u jedan mah na 1,5238 za evro, što mu je nova najniža vrednost otkako je zajednička evropska valuta uvedena u berzanski promet u januaru 1999.\nOkidač za pad vrednosti američke valute bila je izjava predsednika američkih Federalnih rezervi (Fed) Bena Bernankija da će Fed "blagovremeno delovati" da podstakne ekonomski rast i da slabija nacionalna valuta igra "pozitivnu" ulogu u popravljanju spoljnotrgovinskog deficita SAD.\nPočetkom protekle sedmice evro je prvi put u svojoj istoriji preskočio psihološku granicu od 1,5 dolara po izjavi zvaničnika Fed da potresi na tržištu kuća i hipotekarnih kredita predstavljaju "veću opasnost" po američku ekonomiju od inflacije. To je investitorima bio siguran znak da će Fed dalje smanjivati kamatne stope, što će se nepovoljno odraziti na investicionu privlačnost američke valute.\nIndeks vrednosti dolara prema šest vodećih svetskih valuta, koji je počeo da se izračunava 1973. godine, pao je na rekordno nizak nivo.\n"Američka politika ukazuje na slabiji dolar," izjavio je direktor kalifornijskog investicionog fonda "Merk hard karensi fand" Aksel Merk i dodao da "ljudi nemaju poverenja u dolar", prenela je agencija Blumberg.\n"Nije bilo zvanične pritužbe kada je evro probio 1,5 dolara i to će navesti ljude da pomisle da je time dato zeleno svetlo," izjavio je glavni valutni ekonomista "Morgan Stenlija" u Londonu Stiven Džen.\nU odnosu na japansku valutu, dolar je protekle sedmice oslabio 3,2 procenta, na 103,74 jena, što mu je najniža vrednost u minule tri godine, dok je prema australijskom imenjaku najslabiji od 1984, a prema novozelandskom od 1985. godine.\nU uslovima izrazite slabosti dolara, evro je sada 30 odsto skuplji nego prilikom uvođenja u berzanski i bezgotovinski promet 1999, po kursu od oko 1,17 dolara. U odnosu na rekordno visok kurs prema evru, od 82,30 američkih centi za evro, koji je zabeležen 2000. godine, dolar je sada niži čak 84 odsto, pokazuju finansijske računice.\nPrema podacima kojima raspolaže berza u Čikagu, šanse da Fed na sastanku 18. marta smanji ključnu kamatnu stopu za još 0,75 odsto, na svega 2,25 procenata, sada se mere procentom od 72 odsto, prema svega dva odsto nedelju dana ranije.\nNasuprot tome, Evropska centralna banka (ECB) će na sastanku 6. marta zadržati ključnu kamatu na dosadašnjih četiri odsto, procena je pedesetak ekonomista koje je anketirala agencija Blumberg. Predsednik ECB Žan-Klod Triše je protekle sedmice izjavio da je "stabilnost cena neophodan uslov" za ekonomsku ekspanziju u zoni evra.\nČitanja: 2830 | Komentara: 0 | Dodaj komentar


BiH odobrena isporuka cjelokupne količine gasa - BIGportal.ba\nBiH odobrena isporuka cjelokupne količine gasa\n16 Decembra, 2020 16 Decembra, 2020 0973\nFirma BH Gas dobila je od Gasproma oko 17.30 časova potvrdu prvobitne nominacije prirodnog gasa za sutra.\nTime su stvoreni uslovi da svi potrošači prirodnog gasa imaju uredno snabdevanje, saopšteno je iz ovog preduzeća, prenose “Novosti”.\n“Tačno je da je BH-Gas danas u 12.16 časova dobio potvrdu o odobrenju potrebih količina prirodnog gasa za Energoinvest/BH-Gas. Nakon toga, u 15.39 dobili smo obaveštenje od strane Gasprom Eksporta da Energoinvestu/BH-Gasu umanjuju odobrene količine prirodnog gasa za 50 odsto”, navodi se u saopštenju.\nDodaju da Gasprom povodom novonastale situacije nikakav zvaničan dopis nije uputio, niti dao bilo kakvo obaveštenje, izuzev telefonskog obrazloženja sa primpredajne tačke Beregovo da su u pitanju tehnički problemi, piše list.\nPrethodno je Ruski “Gasprom” obavestio je danas Upravu BH Gasa da je smanjio isporuku gasa BiH za 50 posto, nakon što su članovi Predsedništva Bosne i Hercegovine Šefik Džaferović i Željko Komšić odbili prekjuče sastanak sa ministrom spoljnih poslova Rusije Sergejom Lavrovim koji se nalazio u poseti BiH.\nJaka alergijska reakcija na vakcinu Fajzer\nSZO: Nosite maske tokom porodičnih okupljanja za Božić


Rula Kalaf će u januaru zameniti dosadašnjeg urednika Fajnenšel tajmsa (FT) Lajonela Barbera i tako postati prva žena na čelu tog britanskog lista koji izlazi već 131 godinu.\nBarber odlazi s dužnosti urednika FT nakon 14 godina, a tokom njegovog mandata FT grupacija je u julu 2015. prodata Nikeiju, japanskom medijskom mogulu koji u svojem portfelju ima šest poslovnih i finansijskih novina, a deo grupacije su i televizijske kuće TV Tokio i Nikei CNBC.\nTokom njegovog mandata onlajn pretplata je bila vrlo uspešna, a on je zaštitio grupaciju u vrlo turbulentnim vremenima za novinsku industriju. FT je 2019. prešao prag od milion pretplatnika, s digitalnim pretplatnicima koji čine više od 75 odsto izdanja.\nBarber će ostati urednik FT tokom opštih izbora u Ujedinjenom Kraljevstvu, a Kalaf će preuzeti kormilo u januaru.\nRula Kalaf od 2016. radi kao zamenica urednika, a uskoro postaje prva žena na čelu tog prestižnog lista.\nTsuneo Kita, čelnik Nikeija, rekao je da je oduševljen što je Kalaf pristala da preuzme ulogu urednice.\n"Imam veliko poverenje da će nastaviti misiju FT-a kada se radi o kvalitetnom novinarstvu bez straha i ustupaka i da će nadahnjivati i voditi tim najtalentovanijih novinara koji će i dalje pratiti događanja iz oblasti biznisa, finansija, ekonomije i politike na globalnom nivou", rekao je Kita.


OSTAJE LI BATA U ITALIJI… – ODBOJKA VOLLEYBALL\nOSTAJE LI BATA U ITALIJI…\nDo kraja liga u Evropi ostalo je još prilično, oni najbolji klubovi se tek zahuktavaju. Isto tako se veliki broj njih bori i kako bi pridobio Aleksandra Atanasijevića da, počto je sasvim sigurno napušta Peruđu, razmisli baš o njihovoj ponudi.\nNema tajni da je SKRA Belhatov već poslao ponudu i da mnogi korektora srpske reprezentacije vide u redovima nekada višestrukog šampiona Poljske. Ali, s obzirom na osam godina igranja u Italiji, da se već navikao i na život na Apeninskom poluostrvu, svoj „predlog“ mu je poslala i ekipa Pjaćence. Žele da naprave respektabilat tim, a Atanasijevićem bi dobili i sjajnog igrača, ali i “preporuku” za dolazak drugih. Za sada su ova dva tima izašla sa konkretnim ponudama, a verovatno nisu i neće biti jedina.\nPrevious Post Previous Post ČIJI SELEKTOR MENJA DE ĐORĐIJA !?\nSledeća objava Sledeća objava ČUDNA SMENA NEŠIĆA


Otvoreno pismo SINOS-a premijerki Brnabić - Sindikat novinara Srbije\nOtvoreno pismo SINOS-a premijerki Brnabić\nSindikat novinara Novosti (SINOS Novosti) obaveštava Vas da je u Kompaniji Novosti u toku upućivanje na prinudni odmor 50 novinara i medijskih radnika u trajanju od 130 dana. Reč je, uglavnom, o kolegama koji su po ovom osnovu već bili odsutni 45 dana u aprilu i maju.\nSINOS Novosti razume tešku situaciju u kojoj se Kompanija nalazi, ali ne krivicom zaposlenih već pogrešnim odlukama vlasti i rukovodstva.\nNovosti su decenijama bile najtiražnije dnevne novine na Balkanu a sunovrat je počeo 2006. godine kada su akcije Kompanije prodate na berzi. Naš sindikat je o tome obaveštavao premijere svih vlada Srbije od 2006. godine (i zbog toga trpeo sankcije poslovodstva) i medijska udruženja koja nisu reagovala.\nPodsećamo da smo bili izričito protiv izlaska države iz Kompanije Novosti i svoj stav dosledno branili i u Radnoj grupi za izradu medijske strategije koju ste Vi formirali, ukazujući da privatizacija nije unapredila ni jedan medij u Srbiji. Naprotiv, doprinela je brzom urušavanju profesionalnih standarda, lošem kvalitetu medijskih sadržaja, odlasku stručnih kadrova, umanjenju zarada zaposlenih, povećanju plata malom broju odbranih i zabrani sindikalnog organizovanja.\nUpozoravamo da bi se slična situacija mogla dogoditi i u Novostima jer se na prinudni odmor ( što podrazumeva umanjenje zarade za 40 posto) upućuju i kolege čiji neposredni urednici za tu odluku nisu dali saglasnost. Istovremeno, angažuju se novi, profesionalno anonimni ljudi (prema našim saznanjima za značajno veće zarade) što je suprotno Zakonu o radu, Kolektivnom ugovoru Kompanije i preporuci o ponašanju u firmama koje dobijaju državnu pomoć.\nSindikat novinara Novosti uputio je prošle sedmice poziv direktoru Kompanije Novosti da povuče spornu odluku, ali nije dobio odgovor.\nOsnov za ovu odluku direktora Novosti je saglasnost Ministarstva rada o upućivanju zaposlenih na prinudni odmor duži od 45 dana. Odobrenje za ovu saglasnost resorno ministarstvo je, prema Zakonu o radu, moralo da traži od reprezentativnog granskog sindikata u medijskoj delatnosti i dobilo ga je od Samostalnog sindikata zaposlenih u grafičkoj, izdavačkoj, informativnoj delatnosti i kinematografiji Srbije.\nSindikat novinara Novosti uputio je zahtev predsedniku Saveza samostalnih sindikata Srbije da povuče saglasnost budući da ova sindikalna centrala nema svoj ogranak u Novostima a, izvesno je, nema ni reprezentativnost jer je ona dokazana 2000. godine, pre privatizacije medija i gašenja sindikata u privatizovanim medijima.\nO nesolidarnom potezu kolega iz SSSS obavestićemo Međunarodnu Konfederaciju sindikata čiji su član ali i Evropsku i Međunarodnu federaciju novinara kojoj pripada Sindikat novinara Srbije.


Milan Piperski kao član stručnog štaba sa bokserskom reprezentacijom Srbije na Zlatiboru | ZR KLIK\nMilan Piperski kao član stručnog štaba sa bokserskom reprezentacijom Srbije na Zlatiboru\nSport- Na pripremama reprezentacije Srbije u olimpijskom boksu (elita-seniori), koje se održavaju na Zlatiboru od 12. do 22. novembra 2017, nalazi se naš sugrađanin Milan Piperski kao deo stručnog štaba bokserske reprezentacije Srbije koja sa ovih priprema putuje za Beograd, gde će se održati jubilarna šezdeseta po redu zlatna rukavica.\nOvo je jedan od najstarijih turnira u Evropi gde se očekuje dolazak oko dvadesetak država. Samo takmičenje će biti održano u maloj sali Beogradske arene, dok će finale biti održano uz direktan tv prenos na Sport klubu.\nMilan Piperski je do sada radio sa omladinskom reprezentacijom i ovo mu je drugi poziv selektora Tomislava Antelja na pripremama sa elitom. Treba istaći činjenicu da je od nedavno kompletno rukovodstvo BSS promenjeno pa se stoga očekuje poboljšanje, unapređenje bokserskog sporta i vraćanje na staze stare slave kada je boks bio jedan od najpopularnijih sportova u bivšoj Jugoslaviji gde su se osvajala najvrednija odličja za svoju državu (olimpijada, prvenstvo sveta, Evropsko prvenstvo).\nPodsetimo da je Milan Piperski sa Srđanom Evđenićem i Stevanom Čizmićem trener Zrenjaninskog bokserskog kluba Petrovgrad koji i dalje vrši upis, a treba istaći da je treniranje besplatno za sve dečake i devojčice od 7 do 17 godina.


Na stotine hiljada migranata ulazi u Evropu slabo poznatim "tajnim putevima", nakon što su neke tranzitne države uvele strože kontrole na granici, objavio je u danas Institut za prekomorski razvoj (ODI).\nMigranti se provlače kroz bodljikavu žicu\nOčekuje se da će ove godine sredozemnim rutama pristići oko 330.000 migranata, a broj tražilaca azila mogao bi da dosegne 890.000, navodi ODI, vodeći britanski nezavisni institut za međunarodni razvoj i humanitarna pitanja.\nRazlika od više od 500.000 "pokazuje da postoji velik broj ljudi o čijem dolasku u Evropu znamo malo", upozorava agencija.\nInstitut ukazuje da izbeglice i migranti putuju u Evropu "raznim tajnim kanalima i sredstvima" - neki preko kopna skriveni u vozilima, drugi avionima sa lažnim dokumentima.\nSamo trećina tih migranata je iz Sirije, dok većina dolazi iz zemalja sa srednjim prihodima.\nODI je pozvao evropske vlade da povećaju saradnju i razviju više zakonskih puteva kako bi mogle da prate kretanja izbeglica i migranata.\nInstitut ocenjuje da su mere odvraćanja i granične kontrole skupe i uglavnom neefikasne i da su samo preusmerile izbeglice i migrante na alternativne, "tajne" puteve, preneo je Index.hr.\nProšle godine preko mora u Evropu je stiglo 1,1 milion ljudi, a 1,7 miliona je zatražilo azil.\nSi i Tramp o saradnji u borbi protiv KORONAVIRUSA


Geohemija ili geokemija, izučavanje sastava Zemlje i drugih planeta, hemijskih procesa i reakcija koje su odgovorne za sastav stena i tla, kao i kruženje (migracija) materije i energije koje transportuju Zemljine hemijske komponente u vremenu i prostoru, i njihovu interakciju sa hidrosferom i atmosferom. U okviru geografije, geohemija se proučava kao granična disciplina, na međi sa hemijom.\nNajvažnija polja geohemije su:\nGeohemija izotopa: Određivanje relativnih i apsolitnih koncentracija hemijskih elemenata i njihovih izotopa u zemlji i na njoj.\nProučavanje distribucije i kretanja elemenata u različitim delovima zemlje (u kori, mantlu, hidrosferi itd.) i u mineralima sa ciljem da se utvrdi skriveni sistem distribucije i kretanja.\nOrganska geohemija: Nauka o ulozi procesa i sastava koji su nastali od živih organizama ili onih koji su nekada živeli.\nPrimena u studijama zaštite životne sredine, hidrološkim i i mineraloškim proučavanjima.\nSmatra se da je da je Viktor Godšmit otac moderne geohemije, osnovne ideje je razvio u seriji publikacija od 1922. pod nazivom „Geochemische Verteilungsgesetze der Elemente“.\nGeohemija na Wikimedijinoj ostavi\nOva stranica je zadnji put izmijenjena 02:06, 18 august 2019.


Doček Nove godine najskuplji u Pragu - Bizlife.rs\nDoček Nove godine najskuplji u Pragu\n09:31 Prag, 29/12/2011\nNajskuplji evropski grad za doček Nove godine, sa stanovišrta turista koji se spremaju na put, biće Prag, u kome je prosečna cena dvokrevetne sobe u hotelu 361 evro.\nIako je uobičajena cena u hotelima širom Praga tokom decembra u proseku iznosila 98 evra, stanje uoči praznika se promenilo, pa je tako glavni grad Češke postao praktično nedostupan za doček Nove godine ljudima koji nemaju dubok džep, objavio je ukrajinski sajt tsn.ua pozivajući se na istraživanje stručnjaka za turizam.\nMeđutim, zaposleni u turizmu u Pragu u javnost daju druge cene. Kako navodi PR Asocijacije čeških turističkih agencija Tomio Okamura, Prag je među evropskim turistima jedna od najpopularnijih destinacija za doček Nove godine. U Češku će, prema preliminarnim podacima Asocijacije, ove godine doći oko 200.000 stranih turista, od toga približno 80 odsto u metropolu.\nKako prenosi češka agencija ČTK, sajt za hotelske rezervacije Hotel.cz navodi da je cena dvokrevetne sobe u hotelu sa četiri zvezdice u prazničnom terminu od 180 evra, dok je u hotelu sa tri zvezdice prosečna cena oko 80 evra.\nNovogodišnja noć je u pogledu turizma, prema Okamuri, najprometnija noć u celoj godini, kada cene smeštaja rastu, ali u poređenju sa prethodnim godinama povećan je i nivo usluga, tvrdi Okamura.\nIstraživanje koje je preneo ukrajinski sat tsn.ua, a prenela ČTK, bavilo se upoređivanjem cena hotela u 35 evropskih metropola. Prema tom izvoru, turistički par može da provede novogodišnju noć u Parizu u proseku za 239 evra, u Veneciji, Edinburgu i Amsterdamu za 250, a u Barseloni za oko 200 evra.


Vladimiru Kecmanoviću uručena nagrada “Ivo Andrić” – Visegradlive.com\nHome / Srbija / Vladimiru Kecmanoviću uručena nagrada “Ivo Andrić”\nVladimiru Kecmanoviću uručena nagrada “Ivo Andrić”\n10. Oktobra 2018.\tSrbija 65 Views\nPredsjednik Upravnog odbora Andrićeve zadužbine akademik Miro Vuksanović uručio je danas nagradu koja nosi ime jedinog srpskog nobelovca Vladimiru Kecmanoviću za priču “Ratne igre” iz knjige “Kao u sobi sa ogledalima” (Laguna).\nNagrada “Ivo Andrić” za najbolju priču ili zbirku priča, koja je ustanovljena prema njegovoj testamentarnoj želji, uručena je 42. put, a svečanosti je prisustvovao i prvi dobitnik Dragoslav Mihailović.\nOtvarajući skup na kome je bila srpska književna elita, upravnica Zadužbine, Žaneta Ðukić Perišić je navela imena svih dosadašnjih dobitnika i tako pokazala značaj i ugled ovog priznanja, podsetivši da se ono uručuje na dan Andrićevog rođenja i sastoji se od povelje i novčanog iznosa.\nU kraćem govoru poslije primanja nagrade Kecmanović je, citirajući Vladimira Pištala da on misli da je Andrić bio predpostavljeni Gavrilu Principu i “morao je da svrgne okupatora kako bi dobio Nobelovu nagradu”, došao do zaključka da “pisci iz srpskih zemalja, koje su u kolonijalnom statusu, nemaju nikakve izglede da dobiju to priznanje dok se situacija u kojoj se nalazimo suštinski ne promijeni”.\n“Posledice kolonijalnog statusa i kolonijalne svesti koju takav status odlikuje mnogo su kompleksnije i teže od nemogućnosti da se stane rame uz rame sa Bobom Dilanom, ali ne dobiti pomenutu nagradu nije nikakva nevolja dok veliku nevolju predstavlja činjenica da si bez obzira na to šta radiš unapred diskvalifikovan”, ocenio je Kecmanović.\nOn je dodao da je “jedna od dugoročnih najtežih posljedica kolonizacije gubitak svijesti o značaju sopstvene, pa samim tim i bilo koje druge kulture, a gubitak značaja nagrade koje se kod nas dodeljuju, samo je pokazatelj tog gubitka”.\nNa kraju, Kecmanović je izrazio nadu da su žiri svojom odlukom i on svojim djelom dokazali kako je i “u kolonizovanoj zemlji moguće ostati duhom nekolonizovan”\nPrevious “Referendum u Makedoniji i pobjeda Dodika – dva velika poraza Zapada na Balkanu”\nNext KONKURS Studentima pola miliona maraka za stipendije


Epizode iz oblasti Društvo - Podcast mreža\nArhive oznaka: Društvo\nSanja Radović, istoričarka: Rat u Ukrajini i Zapadni Balkan- Ženergija HUB\nZašto je polarizacija po pitanju rata u Ukrajini posebno opasna za područje Zapadnog Balkana? Šta iz istorije možemo naučiti i iskoristiti za kritičko pristupanje ovoj temi?\nSagovornica ovog četvrtka nam je Sanja Radović, istoričaka iz Beograda, bavi se diplomatskom istorijom, Hladnim ratom i spoljnom politikom Jugoslavije. Doktorirala je na jugoslovensko-kineskim odnosima, a u fokusu njenih interesovanja su odnosi među velikim silama u Hladnom ratu. Posebno je zanima kako su se hladnoratovske političke okolnosti reflektovale na zemlje trećeg sveta, sa posebnim akcentom na Jugoslaviju i njenu politiku nesvrstavanja i balansiranja između blokova.\nAutorka emisije je Milana Vojnović, diplomirana filološkinja koja pliva u vodama digitalnih komunikacija i marketinga, sa posebnim zanimanjem za njihovu primenu u borbi za bolje društvo, polaznica drugog Ženergija HUB-a.\nEpizoda je ostvarena u saradnji sa Forumom ZFD, u okviru podkasta Balkan.Perspectives.\n5 jula, 2022 Objavljeno podŽenergijaOznake: Društvo, Radioaparat\nSrbija u dva – juli/srpanj 05, 2022\n5 jula, 2022 Objavljeno podSrbija u dva - RSEOznake: Društvo, Politika, Radio Slobodna Evropa, Vesti\nAlternativni putevi Srbije u EU – Strahinja Subotić | TALASNA DUŽINA #74\nKako bi tačno izgledalo kreativno rešenje o faznom priključenju Srbije Evropskoj uniji?\nZašto je važno da razumemo raspoloženje građana po pitanju Evropske unije?\nŠta je sve potrebno da se uradi da se raspoloženje popravi?\nGost: Strahinja Subotić, programski menadžer i viši istraživač Centra za evropske politike\nEmisija „Talasna dužina“ dostupna je i na audio kanalima Talasa u vidu podkasta na\nAPPLE PODCASTS: https://apple.co/36pLkCe\nGOOGLE PODCASTS: https://bit.ly/3taCBhR\nPratite i naše naloge na društvenim mrežama:\n5 jula, 2022 Objavljeno podTalasna dužinaOznake: Društvo, Politika, Preduzetništvo\n5 jula, 2022 Objavljeno podDaško & MlađaOznake: Društvo, Jutarnji program, Kultura\nSportski Pozdrav 089\nSuperliga se vraca u grad…\n4 jula, 2022 Objavljeno podDaško & MlađaOznake: Društvo, Jutarnji program, Kultura\nSrbija u dva – juli/srpanj 04, 2022\n4 jula, 2022 Objavljeno podSrbija u dva - RSEOznake: Društvo, Politika, Radio Slobodna Evropa, Vesti\nPonedeljak 04. jul 2022.\nPonedeljak 4. jul 2022.\n1 2 3 … 727 Stariji članci


— Religija, Volim —\n14 јануара, 2011\nPo gregorijanskom kalemdaru 14. , po julijanskom 1. januara, svake godine proslavlja se Pravoslavna Nova godina, kod Srba poznatija kao Srpska Nova godina. Iako nije priznata kao zvanična rado se slavi u mnogim balkanskim zemljama : Srbiji, Makedoniji, Bosni i Hercegovini, Republici Srpskoj, Crnoj Gori i Pravoslavnim delovima Hrvatske. Tradicija ništa manje ne zaostaje ni… Read More Srećna Pravoslavna Nova godina!\nEU i ja\n19 новембра, 2010\nPo završenim kućnim posloćima, roditeljskih sastanaka i raznih saveta roditelja, reših da sa prijateljicom popijem kaficu i malo proćaskam. Reč po reč, tema po temu, i kako to već obično biva razgovor nas opet odvede na trenutnu situaciju u Srbiji. Krenule smo od onih najbeznačajnijih, da bi do kraja došli do diskusije „Kako mi to… Read More EU i ja


Šta podrazumevaju i kako izgledaju poslovi pomoći u kući\nKućni poslovi odnose se na sve one aktivnosti koje za cilj imaju vođenje brige o domaćinstvu ili članovima domaćinstva, a posebno može da uključuje i čuvanje kuće ili stana. Poslovi bebisiterke, odnosno osobe koja vodi brigu o deci, poslovi negovateljice koja vodi računa o starim i nemoćnim licima, kao i poslovi kućne pomoćnice na održavanju domaćinstva neodvojiv su deo celine koju čine poslovi u kući.\nPoslovi koji za cilj imaju pomaganje u obavljanju aktivnosti u kući često mogu da nadilaze osnovne funkcije kratkotrajne usluge, pa je tako čuvanje kuće ili stana na duži vremenski period ili čuvanje dece duži niz godina, pokazatelj da pomoćni kućni poslovi postaju deo identiteta jednog domaćinstva.\nPored odgovora na pitanje šta podrazumevaju poslovi u kući, važno je razgraničiti i čime se određene osobe bave tokom obavljanja tih poslova, odnosno kako izgledaju poslovi u kući i kako se oni obavljaju. U nastavku teksta saznajte šta podrazumevaju i kako izgledaju poslovi Pomoć u kući.\nČuvanje dece - oglasi za bebisterke kao pomoć u stanu ili kući\nJedna od aktivnosti koja se podrazumeva pod poslovima koji se tiču pomoći u stanu ili kući definitivno je čuvanje dece. Ova aktivnost uključuje brigu o deci, koja varira u zavisnosti od uzrasta i potreba deteta o kom se briga vodi.\nDadilja ili bebisiterka je jedno od zanimanja kojima se uglavnom bave žene i devojke, a potreba za takvim uslugama sve više raste. Razlog za to leži u modernom načinu života, koji često zahteva da oba roditelja nisu kod kuće, dok su ove usluge tražene i kao način kraćeg odmora za roditelje.\nOglasi za bebisiterke pokazuju da je tražnja za odgovornim, pouzdanim i savesnim ženama, sa ili bez iskustva, glavna stvar kada je u pitanju čuvanje dece. Bilo da se radi o odvođenju i dovođenju dece iz vrtića, čuvanju dece na sat ili dugoročnom poslu čuvanja dece, dadilje i bebisiterke mogu svojim iskustvom i predanim radom mnogo da doprinesu u vođenju brige u kući.\nPosao negovateljice - nega starih lica i osoba sa zdravstvenim problemima\nPosao negovateljice spada u grupu odgovornih poslova koji se obavljaju kao pomoć u stanu ili kući, a primarno se odnosi na čuvanje starih lica. Vođenje brige o starim licima odnosi se na njihovu nemogućnost da se, usled zdravstvenih ili starosnih razloga, sami staraju o sebi. Nega starih lica je veoma zastupljena među oglasima koji se tiču poslova za pomoć u stanu ili kući.\nČuvanje starijih osoba je posao negovateljice koji zahteva visok stepen profesionalnosti i prethodno iskustvo u uslovima pod kojima se obavlja kućna nega. Čuvanje starijih osoba i osoba sa invaliditetom je veoma delikatan posao i zato su uslovi oglasa koji uključuje nega starih lica okrenuti posebno ka kvalitetima negovateljica i njihovom stepenu stručnosti i iskustva.\nKućna pomoćnica - pedantnost u vođenju domaćinstva\nKućna pomoćnica spada u red onih pomoćnih poslova u kući koji se tiče čišćenja i sređivanja kuće, pranja prozora i vođenja brige o domaćinstvu, u smislu održavanja higijene i čistoće. Pedantnost, ljubaznost i odgovornost koju žena za pomoć u kući treba da poseduje su neki od glavnih odlika oglasa za kućne pomoćnice.\nŽena za pomoć u kući nije savremeni trend u domaćinstvu, već postoji dugo godina, ali je usled sve većeg broja internet oglasa postao veoma popularan među širim društvenim krugovima. Oglasi u kojima se traži kućna pomoćnica objedinjuju dijasporu i potrebe u našoj zemlji, a zajednički imenilac za svaki od njih je da se traži žena koja će na visokom nivou održavati domaćinstvo i voditi brigu o potrebama stana ili kuće.\nČuvanje kuće ili stana\nČuvanje kuće ili stana je još jedna od usluga koje pružaju pomoćni kućni poslovi. Ovakve usluge se u oglasima često označavaju kao čuvanje kuće u zamenu za besplatno stanovanje, tako da postoji obostrana korist. Čuvanje kuće sadrži i vođenje računa o mestu u kom živite, a najčešće je potreban i kvalitetan background kao uslov za čuvanje kuće ili stana.\n“Čuvari” kuće su često zaposleni i od strane ljudi koji žive u dijaspori, a kojima je ovakva usluga potrebna tokom onih meseci u kojima je kuća prazna. Određena nadoknada, uslovi koje postavlja stanodavac, a koje čuvar-kuća treba da ispunjava, kao i obostrano zadovoljstvo u skladu sa propisanim oglasom, samo su neke od stvari koje treba da postoje prilikom dogovora koji uključuje čuvanje kuće ili stana.\nPod tim se misli da je čuvanje kuće jedno od najodgovornijih pomoćnih kućnih poslova, jer se očekuje da osobe koje žive i vode računa o nekom mestu pristupaju tom poslu maksimalno odgovorno, profesionalno i posvećeno.\nOvo su neki od poslova koji daju odgovor na pitanje šta podrazumevaju i kako izgledaju poslovi u kući. Pronalaženje ovih poslova zavisi od kvaliteta i iskustva koje osoba poseduje, a ranije preporuke mogu da pomognu prilikom traženja novog posla. Na sajtu MojTrg.rs možete pronaći niz oglasa za pomoć u stanu ili kući, a neki od njih možda bude baš vaš idealan posao za pomoć u stanu ili kući!


Željko Mitrović izgubio na sudu od Dragana Djilasa, treba da plati Djilasu 200.000 dinara\nBeta 23. avgusta 2019. 09:30\nPrvi osnovni sud u Beogradu presudio je da je vlasnik televizije Pink Željko Mitrović kriv za neistine i uvrede koje je, u jednom od svojih „otvorenih pisama“, izneo na račun lidera Stranke slobode i pravde (SSP) Dragana Djilasa i presudio Mitroviću da plati 200.000 dinara, saopštila je ta stranka.\nSSP je naveo da je Mitrović u oktobru 2017. u otvorenom pismu, naslovljenom sa „Dragi Djiki“, izneo niz neistina, tvrdeći da je Djilas „pljačkao grad i državu, svaku familiju i pojedinca ponaosob, nameštao tendere i krao gradjane na izgradnji mostova“, kao i da je to emitovao tri dana u raznim terminima na svojoj televiziji.\nSud je te navode, kao i navode da je Djilas „hapsio lekare“, ocenio kao netačne i uvredljive, piše u saopštenju.\nPredsednik SSP Djilas izjavio je da je to već treći sudski postupak protiv Željka Mitrovića koji je dobio, ali da to nije sprečilo vlasnika TV Pink da nastavi sa iznošenjem neistina i uvreda.\n„On plati hiljadu – dve evra i nastavi da i dalje o meni laže milione gradjana. Podnosiću i ubuduće tužbe, ali javno postavljam pitanje da li su kazne koje sud odredjuje adekvatne kad se vidi da nemaju nikakav uticaj i da se iste stvari ponavljaju“, kazao je Djilas.\n„Svi plate ove, za njih simbolične iznose, i nastave sa lažima. Pitanje je dokle“, rekao je Djilas i dodao da će novac od odštete kao i svaki put uplatiti u humanitarne svrhe.


Florentino Perez ostaje predsjednik Reala do 2021. - Televizija K3\nPredsjednik Srpske demokratske stranke i kandidat za predsjednika…\nPravda za Lepira\n„Još jednom molim građane da imaju povjerenja u…\nHapšenje – nada za pravdu u BiH\nPredsjednik Reala Florentino Perez će ostati na istoj funkciji i naredne četiri godine, pošto nije bilo prijavljenih protivkandidata za izbore u “kraljevskom klubu”.\nPotencijalni protivkandidati su imali rok do nedjelje u ponoć da podnesu svoje kandidature, ali kako se niko prijavio Perez je došao do novog četvorogodišnjeg mandata. 70-godišnji fudbalski radnik je imao veliki uticaj na uzdizanje Reala početkom 21. vijeka, pošto je na funkciju predsjednika prvi put izabran 2000. godine.\nOn je najzaslužniji za stvaranje moćnog tima “Galaktikosa”, kao i najnoviji period dominacije Reala u Evropi. Samo u poslednje četiri godine osvojene su tri Lige šampiona, Kup kralja, Superkup Španije, dva Superkupa Evrope i na kraju ove sezone i La Liga.\nKako navode španski mediji Perezovi glavni zadaci na početku svog petog manda u klubu će biti dovođenje mlade zvezde Monaka Kilijana Mbapea, ali i čuvanje Realovog superstara Kristijana Ronalda, koji je prema spekulacijama najavio odlazak iz Madrida.


Nova vlada Srbije, a odmah i nova izborna kampanja | Politika | DW | 21.10.2020\nVerovatno je bilo logično i zakonski očekivati da mandatar nove vlade Ana Brnabić predstavi ciljeve svog budućeg tima, ali u Srbiji danas, o tome je ponovo govorio predsednik Srbije i Srpske napredne stranke (SNS) Aleksandar Vučić.\nUmesto konačnog sastava vlade, Vučić je javnost obavestio da će budući predsednik Skupštine Srbije biti Ivica Dačić, dosadašnji ministar spoljnih poslova. Deo vlasti će takođe biti i Srpski patriotski savez (SPAS) bivšeg vaterpoliste Aleksandra Šapića, koji će imati i jedno ministarsko mesto.\nU vladi će se naći i pripadnici manjina, ali možda i važnije od toga jeste činjenica da će ovo biti vlada ograničenog trajanja, jer je Vučić nove izbore najavio najkasnije do 3. aprila 2022 godine.\nBorba protiv mafija – opet\nPredsednik Srbije je naveo i šest ciljeve nove vlade: „borba protiv kovida 19, borba za interese našeg naroda na Kosovu i Metohiji, borba protiv mafije, očuvanje srpske suverenosti i nezavisnosti, ubrzanje reformi, i nastavak ekonomskog rasta“.\nNajviše pažnje medija izazvala je najavljena borba protiv mafije, za koju Vučić kaže da se već odvija, ali da će od sada biti još žešća i upornija. Novinar Nedim Sejdinović za DW skreće pažnju da je „Vučić već više puta najavljivao borbu protiv mafije i očito je i ovo samo nastavak njegove demagogije, jer je jasno da je u Srbiji visok rast kriminala i korupcije poslednjih godina. Ništa od te borbe neće biti ni sada, jer za Srbiju je karakteristična ogromna povezanost tih kriminalnih organizacija iz podzemlja sa vlašću“.\nAna Brnabić, mandatarka za sastav nove vlade Srbije\n„Više bih volela da je Vučić rekao borba protiv korupcije“, ističe za DW Vesna Mališić, zamenica glavnog urednika nedeljnika NIN, „jer je to bila osnova Vučićevog ekslopeza kada je dolazio na vlast“.\n„Prosto je neverovatno da za osam godina ove vlasti niko nije procesuiran ili uhapšen i pored bezbrojnih korupcionaških afera koje smo imali. Umesto toga, sada dobijamo priču o tome ko to reketira kafiće i klubove, nešto što dobro zvuči, ali je bez ikakvog sadržaja iza toga“, kaže Vesna Mališić.\n-pročitajte još: „Svi, baš svi učestvuju u korupciji“\nČast ili degradacija?\nKao izvesno iznenađenje dočekana je vest da će Ivica Dačić biti predsednik parlamenta. Iako je Dačić izjavio da mu je „čast što će biti predsednik Skupštine Srbije“, taj potez se već ocenjuje kao prilična degradacija, kako samog Dačića, tako i njegove Socijalističke partije Srbije (SPS). Skupština Srbije je tokom proteklih osam godina postala obesmišljena institucija, u kojoj je jedino bilo važno sprečiti opoziciju da deluje i javno govori. Nedim Sejdinović to stoga vidi kao spuštanje nivoa učešća SPS u vlasti:\n„Predsednik Skupštine, kao i sama Skupština, u jednom sistemu u kojem dominira izvršna vlast i jedan čovek, potpuno su marginalizovani. Skupština neće biti ojačana postavljenjem Dačića, čak bih rekao da je to neka vrsta poniženja SPS, što je donekle i očekivano s obzirom na njihov loš izborni rezultat“, ocenjuje Sejdinović.\nVesna Mališić smatra da je Dačić „u takvoj poziciji da ne sme ništa da odbije. Videćemo da li će SPS dobiti neka ministarska mesta, ali mislim da se ovo može posmatrati i kao neka vrsta degradacije Socijalističke partije Srbije (SPS)“.\nIvica Dačić, budući predsednik Skupštine Srbije\nBorba protiv desničara i antivaksera\nZnačajan deo izlaganja Aleksandra Vučića odnosio se na upozorenje o veoma visokom rastu nekih desničarskih organizacija i političkih aktera koji „zastupaju antivakserske, antimigrantske i stavove da je zemlja ravna ploča“. Predsednik Srbije se potrudio da zvuči prilično zabrinuto zbog rasta popularnosti tih pokreta, i u tom kontekstu je pomenuo samo Sašu Radulovića, koji bi, prema njegovim rečima, da su sada izbori sigurno ušao u parlament.\nNaši sagovornici tu izjavu vide kao veoma ciničnu, jer primećuju da vlast bukvalno pomaže ili ignoriše postojanje tih organizacija. Nedim Sejdinović kaže da „mnogi od njih odgovaraju Vučiću, a neki od njih i počivaju pod skutima vlasti. U odnosu na njih, SNS se predstavlja kao umerena politička organizacija, što ona svakako nije, jer je, naročito u nižim delovima partije, to prilično desna organizacija. Ali, mislim da će se sve to sada pre svetom koristiti samo kao opasno strašilo protiv kojeg se Vučić navodno bori“.\nVesna Mališić dodaje da je „Vučić praktično omogućio prostor svim tim desničarskim i ultra desničarskim organizacija da rastu i da se nesmetano i neometano razvijaju. Niko ih iz vlasti nije kritikovao ili procesuirao u brojnim slučajevima kada su kršili ljudska prava i napadali neistomišljenike“.\nKako je Vučić naveo da bi Ivica Dačić na novoj funkciji zapravo trebalo da vodi dijalog s takvim organizacijama, „kako bi bolje razumeli rast njihove popularnosti“, Vesna Mališić primećuje da „oni samo sa njima i mogu da vode dijalog, jer ni sa kim drugim ne mogu da razgovaraju. Pošto su izbacili opoziciju, sada će da prave neku predstavu za Zapad, i tu će pokušati da prave neku novu dinamiku i da imitiraju neki dijalog s tim pokretima i organizacijama koji bi trebalo da budu neki njihovi navodni protivnici“, ocenjuje zamenica glavnog urednika NIN-a.\nDeo opozicije bojkotovao je izbore za Skupštinu Srbije\nObrazloženja predsednika Srbije zašto je ovo vlada ograničenog trajanja su komična, ocenjuje Nedim Sejdinović i kaže da je „ipak primetan nekakav pritisak Zapada, nakon što se ispostavilo da je na proteklim izborima ukinut višestranački sistem u Srbiji. To jeste nekakav uspeh bojkota opozicije, i to bi trebalo da bude šansa za opoziciju da se izbori za ravnopravne izborne uslove“.\nVesna Mališić obraćanje Aleksandra Vučića vidi kao početak izborne kampanje. „Jasno je da on bez kampanje ne može da funkcioniše, da mu je previše da na to čeka četiri godine i da mu je ova situacija jako dobro došla da ide prilično brzo na ponovne izbore“, zaključuje Vesna Mališić.\nKljučne reči Srbija, vlada, vlada Srbije, Aleksandar Vučić, Ana Brnabić, Ivica Dačić, Aleksandar Šašić\nTrajni link https://p.dw.com/p/3kDQA


SRS smatra da su univerziteti dužni da svima obezbede odgovarajuće uslove za nastavak studija po starim programima, bez obzira kada su započeli studije.\n- Student ima pravo da studira do kraja života pod uslovima po kojima se upisao na fakultet i niko ne sme to pravo da mu uskrati - navodi se u saopštenju.\nDalje se dodaje da Ministarstvo i univerziteti nemaju pravo da ulaze u razloge dužine studiranja, jer je lična stvar svakog pojedinca, a studenti koji nisu na redovnim studijama plaćaju svoje školovanje.\nSRS podseća nadležno ministarstvo i Vladu na član 71. Ustava Republike Srbije koji svakom garantuje pravo na obrazovanje i propisuje da svi građani imaju, pod jednakim uslovima, pristup visokoškolskom obrazovanju.\nIzbor fakulteta i dužina studiranja je je lična stvar svakog pojedinca, zaključuje se u saopštenju.\nI pokret "Dveri" je u svom današnjem saopštenju naveo da su stari studenti upisali studije u periodu kada je važio Zakon o Univerzitetu koji je garantovao da student ima pravo da završi studije po započetom planu i programu" i pozvao Ministarstvo da izađe u susret njihovim zahtevima i da nađe adekvatno rešenje za ovaj problem.


Položen kamen temeljac za Palatu pravde u Trebinju FOTO\nU Trebinju je danas položen kamen temeljac za izgradnju nove moderne zgrade Palate pravde u koju će biti smješteni Okružni i Osnovni sud, te Okružno tužilaštvo, a radove sa 1,5 miliona evra finansira EU.\nGrad Trebinje svojim sredstvima u renti, okolnom uređenju i rješavanju infrastrukture i lokacije učestvuje u projektu sa 970.000 KM.\nSa ceremonije polaganja kamena temeljaca poručeno je da će ovim projektom, čiji je završetak planiran za godinu dana, biti poboljšani uslovi rada pravosudnih institucija da bi bili u mogućnosti da pruže bolju uslugu građanima.\nMinistar pravde Republike Srpske Anton Kasipović istakao je da je neophodna izgradnja ovakvog, reprezentativnog objekta, kako zbog ljudi koji rade u pravosudnim institucijama, tako i zbog građana koji dolaze zbog različitih potreba.\nOn je zahvalio EU na podršci ne samo u Trebinju, već i u drugim gradovima u Srpskoj, te Visokom sudskom i tužilačkom savjetu BiH, kao i gradskoj upravi Trebinja.\nPredsjednik Okružnog suda u Trebinju Bojan Stević rekao je da će nova zgrada značiti mnogo zaposlenima u pravosudnim institucijama, jer će dobiti savremene uslove za rad.\n"Mislim da i pravosuđe Hercegovine i grad Trebinje zaslužuju ovako lijep objekat", kaže Stević, čiji je sud uprkos neadekvatnim uslovima rada jedan od efikasnijih u BiH.\nOn je zahvalio EU što je zajedno sa Vladom Republike Srpske za izgradnju ovakvog objekta delegirala upravo Trebinje, gdje će na jednom mjestu biti smještene važne pravosudne institucije.\nProjekat predstavlja dio širih napora EU u modernizaciji i rekonstrukciji sudova i tužilaštava širom BiH, kao jednog od načina da se podrži jačanje vladavine prava u zemlji.\n"Pravosuđe koje dobro funkcioniše je presudno za pristupanje BiH Evropskoj uniji. Jaka vladavina prava je presudna za priduživanje zemlje EU", istakao je Sino.\nNovim objektom od 2.800 metara kvadratnih, predviđena je izgradnja dvije velike i tri male sudnice, prostorije za osjetljive i zaštićene svjedoke, prostorije za sudsku policiju, prostorije za zadržavanje, funkcionalne arhive i prostorije za dokaze, moderan sistem bezbjednosti koji uključuje protivpožarni alarmni sistem, video-nadzor i IT opremu u kancelarijama i sudnicama.\nOkružni sud u Trebinju trenutno je u zgradi koja nema dovoljno sudnica, arhivskog prostora, kancelarija i drugih potrebnih prostorija, a u sličnoj situaciju su i Okružno javno tužilaštvo i Osnovni sud.\nTokom današnje posjete Trebinju, zamjenik šefa Delegacije EU u BiH sastao se sa gradonačelnikom Lukom Petrovićem i posjetio prostorije pravosudnih instutitucija u ovom gradu.


U slučaju da vam se smrtni slučaj dogodio u stanu, kući ili domu za stara lica neophodna je da se obavi prijava smrti. Pozovite naš dežurni centar +381 11 25 62 096 ili +381 63 20 68 57 i mi ćemo umesto vas obaviti razgovor sa nadležnim lekarom sudske medicine koji će u najbržem mogućem zakonskom roku doći na adresu i izdati neophodna dokumenta. Dalju proceduru obaviće naša služba, koja će izneti umrlu osobu, izvršiti oblačenje i spremanje po želji porodice, a nakon toga odvesti na predviđeno groblje i zakazati ispraćaj.\nUkoliko vam se smrtni slučaj dogodio u bolnici, potrebno je da nam date lične podatke i ovlašćenje kako bi umesto vas preuzeli potrebnu dokumentaciju u koju spadaju Potvrde o smrti, Izvod iz matične knjige umrlih i nakon toga obavili zakazivanje termina na dogovorenom groblju.\nPostoje i slučajevi kada iz određenih razloga, prilikom smrtnog slučaja, uviđaj vrši policija koja može telo da odnese na Sudsku medicinu radi naknadne obdukcije, a takođe može proceniti i da obdukcija nije potrebna o čemu potvrdu izdaje Dežurni Javni Tužilac ili Istražni sudija.\nU bilo kojoj od ovih situacija dovoljno je da nam se obratite i mi ćemo preuzeti kompletnu dalju brigu oko pribavljanja dokumentacije, dalje procedure i na najefikasniji način rešiti zakazivanje ispraćaja.


Venecija novi lider grupe B, Teodosić komandovao preokretom u Izraelu - Sportska centrala\nTeodosić je meč završio sa 18 poena, uz šest asistencija, a od njega je u ekipi Saše Đorđevića efikasniji bio samo Džulijan Gembl sa 19 poena. Stefan Marković je postigao šest poena, uz isto toliko asistencija i čak pet ukradenih lopti. Vilijams i Hamilton su sa po 19 poena bili najefikasniji u izraelskom timu.\nU Top 16 je ušao i grčki Promiteas, uprkos ubedljivom porazu od Monaka, na čijoj klupi je Saša Obradović. „Kneževi“ su deklasirali tim iz Patre i napravili veliki korak ka sledećoj fazi takmičenja, pošto imaju četiri pobede, tri više od Ulma i Makabi Rišona koji su na začelju grupe A.\nPored Virtusa i Promiteasa, plasman među 16 najboljih u 7. kolu je obezbedila i Unikaha, koja je u Malagi bila bolja od poljske Arke.\nMonako – Promiteas Patra 80:59\nRitas – Limoš 92:78\nVenecija – Lokomotiva Kubanj 66:61\nCedevita – Uniks 81:76\nUnikaha – Aseko Arka 91:69


Vojvodina sa 3 igrača u top 16 državnog prvenstva - Kuglaški Klub "Vojvodina", Novi Sad.\nVojvodina sa 3 igrača u top 16 državnog prvenstva\nNovi Sad, 03. APRIL 2022. GODINE\nDana 03. 04. održan je prvi krug državnog prvenstva za kuglaše u Beogradu na kuglani “SC Voždovac”. Na pomenutom takmičenju svoje učešće izborili su 32 igrača koji su bili najbolji na svojim regionima i osvajači medalja sa prošlogodišnjeg državnog prvenstva.\nNa ovogodišnje državno prvenstvo iz redova KK Vojvodine, tri igrača su izborili pravo učešća, Kresović Zdravko koji je osvojio drugo mesto na prvenstvu Vojvodine, Simonović Slobodan koji je zauzeo 9. mesto i Rac Andor koji je bio pozicioniran odmah iza Simonovića. Međutim na kuglanu Banjica doputovali su u drugačijem sastavu, Kresović je odustao od svog takmičenja ali je Gajin Dragan kao rezerva upao u krug od 32 igrača koji su se borili za narednu rundu.\nSva tri igrača iz redova Vojvodine pružili su dobru partiju, najuspešniji je bio Simonović Slobodan sa 608 čunjeva i zauzeo je deveto mesto, zatim ga je pratio Gajin Dragan na 11. mestu sa 602 oborena čunja i Rac Andor sa rezultatom od 595 našao se na 14. mestu. Postignuti rezultati sva tri igrača odveli su ih u narednu rundu takmičenja, gde će nastupiti 16 najuspešnijih igrača iz Srbije. Najuspešniji klub je Beograd iz koga se četri igrača plasiralo dalje, Spartak 024 iz Subotice imaće dva igrača a ostali klubovi po jednog.\nU nastavku takmičenja igra se na ispadanje, igrač na igrača, a parovi su formirani u odnosu na ostvaren rezultat iz Beograda, tako će se igrač koji je ostvario najbolji rezultat boriti za četvrtfinale protiv igrača koji je ostvario najslabiji rezultat i zauzeo 16.mesto, i tako po redu 2-15, 3-14, 4-13 itd. Simonovićev protivnik biće nekadašnji igrač Vojvodine, Đurić Radivoj koji sada brani boje Železničara iz Inđije, zatim Gajin za protivnika ima nezgodnog Milinković Aleksandra iz Beograda, a Rac će se sastati sa Dojić Damirom iz Spartaka 024.\nOsmina i četvrtfinale igra se u subotu 09. 04. u Kovačici, dok će se polufinale i finale održati dan kasnije, po tradiciji u Apatinu.\nKonačan plasman takmičara koji će nastupiti u osmini finala državnog prvenstva je sledeći: 1. Kličarić Bojan (Beograd) 665, 2. Jovetić Milan (Kordun) 645, 3. Dojić Damir (Spartak 024) 638, 4. Šakić Njegoš (Beograd) 619, 5. Kovačić Predrag (Srem) 619, 6. Milinković Aleksandar (Beograd) 619, 7. Lončarević Adrijan (Spartak 024) 616, 8. Đurić Radivoj (Železničar) 610, 9. Simonović Slobodan (Vojvodina) 608, 10. Vojnović Milorad (Partizan) 605, 11. Gajin Dragan (Vojvodina) 602, 12. Majstorović Predrag (Apatin) 601, 13. Jevremović Ilija (Beograd) 600, 14. Rac Andor (Vojvodina) 595, 15. Obradović Novak (Crvena Zvezda) 593, 16. Đorđević Zoran (Meraklije) 591.\npojedinacno drzavno prvenstvo\npojedinacno prvenstvo Srbije


Za deset dana trebalo bi da bude poznato sve o Savamali - Nova Borba\nZa deset dana trebalo bi da bude poznato sve o Savamali\nMandatar za sastav vlade Aleksandar Vučić izjavio je večeras da će za sedam do deset dana sve u vezi sa događajima u Savamali biti poznato, te da će biti krivične i prekršajne, a ako bude trebalo, i političke odgovornosti.\nIzvor: Tanjug/ Pink\n"Mi ćemo to istražiti i ustanoviti, mislim da danas mnogo bolje znam nego pre desetak dana šta se odigralo", rekao je Vučić za televiziju Pink.\nOn je rekao da je u događajima u Savamali učestovalo između devet i 11 maskiranih osoba, a ne 30, kako je prvobitno bilo rečeno, da, prema svedočenjima, niko nije bio vezivan, da su oduzeta četiri telefona, i vraćena posle deset minuta.\nVučić je rekao da se govorilo da su ljudi u Savamali čiji objekti su rušeni zarobljavani, vezivani i zatvarani, a da ni jedan nije vezivan, što je reklo 11 svedoka.\nOn je rekao da su četiri telefona oduzeta i vraćena posle desetak minuta, što, dodao je, ne želi da krije.\nDve svedoka su rekla da su neki nosili fantomke.\n"Nacrtaćemo sve i reći ćemo narodu istinu, ma koliko ona za nas bila neprijatna", rekao je Vučić.\nVučić je rekao da se naslušao od "stručnih novinara podržavanih iz Brisela" da će država naći nekoliko kriminalaca koji će odgovarati za taj slučaj, kako bi dobili olakšice za dela koja su počinili, ali im je poručio da ne da ne polaze od sebe i da država to neće učiniti.\nRekao je da je pogrešio što je rekao da su u Savamali objekte držali kriminalci, ali da je svakako reč o prevarantima, koji su radili u ličnu korist, a protiv države.\nVučić: Podići ćemo spomenik Đinđiću 2018. godine\nVučić izjavio je izjavio da će Zoranu Đinđiću na 15. godišnjicu od ubistva biti podignut spomenik u Beogradu.\nOn je rekao da bi spomenik trebalo da bude postavljen na Studentskom trgu, Vasina će biti pešačka ulica, a trolejbuska okretnica biće izmeštena na Dorćol.\nOn je u tom kontekstu rekao da su u Srbiji reformatori stradali, i zbog toga što Srbi često od emocija i ostrašćenosti ne vide dalje.\nPrimetivši da DS do 2012. nije našla za shodno da podigne spomenik Đinđiću, Vučić je rekao da će to sada uraditi ova vlast.


Izvor: Radio 021, 28.Mar.2020, 14:11 (ažurirano 02.Apr.2020.)\nU jeku epidemije korona virusa u Poljskoj, vladajuća stranka Pravo i Pravda Jaroslava Kačinjskog ni po kakvu cenu ne odustaje od predsedničkih izbora 10. maja, a noćas je u Sejmu parlamenta usvojena izmena zakona koja omogućava glasanje osobama u karantinu.\nNoćas je Sejm poljskog parlamenta usvojio izmene Izbornog zakona kojom je omogućeno da na daljinu glasaju Poljaci koji su u karantinu, >> Pročitaj celu vest na sajtu Radio 021 << stariji preko 60 godina a onemogućeno je mahom glasanje Poljacima u inostranstvu.\nU Poljskoj je do sada od 1.436 zaraženih korona virusom preminulo 16 ljudi\nSejm i Senat zasedaju od četvrtka delimično u nekoliko sala u zgradi, deo poslanika od kuća sa pristupom na daljinu u sistem kako bi usvojili veliki "antikrizni štit" paket mera i povećanje budžeta koje je pripremila vlada premijera Mateuša Moravjeckog da ublaži posledice pandemije na poljsku privredu.\nNoćas se među izmenama predlog o paketu mera pojavila neočekivano i izmena zakona o izborima kojom se uvodi glasanja za Poljake u karantinu i starije. Za tu izmene u zoru su glasala 222 poslanika, 214 je bilo protiv, a protiv takvog švercovanja izmena Izbornog zakona u paket mera pomoći Poljacima i preduzećima da se ublaži posledice pandemije glasalo je i sedam poslanika vladajuće stranke Pravo i Pravda.\nNe samo opozicija, već i mnogi stručnjaci, epidemiolozi, upozorili su da 10. maja zemlja verovatno još neće izaći iz epidemije tako da bez rizika Poljaci mogu da izađu na birališta i da terati građane da idu tada na izbore može da bude biološka tempirana bomba.\n"Danas je virus jedini neprijatelj Poljaka, ne tražite drugog. Politička konkurencija mora da prepusti mesto solidarnosti a propaganda istini. To važi za vladu ali i za opoziciju. Budite kritični ali odgovorni. Odložite izbore. Čak i Putin je to shvatio", apelovao je u petak na Tviteru nekadašnji dugogodišnji poljski premijer, bivši predsednik Evropskog saveta, sada predsednik Evropske narodne partije, Donald Tusk.\nČak 73 odsto Poljaka u najnovijim anketama zahteva da se zbog epidemije bolesti COVID-19 kada su na snazi razne mere restrikcija okupljanja i kretanja izbori odlože.\nPredsednik vladajuće stranke Pravo i Pravda Jaroslav Kačinjski izjavio je pre nedelju dana, a mišljenje ne menja ni danas, da će bez obzira na sve te restriktivne mere zbog pandemije virusa korona biti održani izbora za predsednika Poljske 10. maja, a da ne vidi povoda da se u zemlji proglasi ni najniži stepen vanredna situacija elementarne nepogode koja bi automatski omogućila odlaganje izbora a kamoli nekakvo vanredno stanje.\nPrema najnovijoj anketi agencije "Kantar" koju je ove sedmice objavio dnevnik "Gazeta viborča", epidemija donosi sigurnu pobedu kandidatu Kačinjskog, sadašnjem predsednik Dudi, već u prvom krugu sa 65 glasova uz izuzetno malu izlaznost od svega 31 odsto, gde su najspremniji da rizikuju zdravlje da ubace glasački listić pre svega izuzetno disciplinovani birači vladajuće stranke.\nUkoliko bi izbori bili odloženi Duda nema šanse na pobedu u prvom krugu kada bi mogao da računa na 44 odsto glasova i izbore bi rešio tek drugi krug u kome bi prema toj anketi tesno pobedio Andžej Duda nad kandidatkinjom liberalne opozicione Građanske platforme Malogžatom Kidava-Blonjskom.


Mentori iz digitalnog sektora pomažu srednjoškolcima da izgrade karijeru | Inicijativa „Digitalna Srbija“\nDanas kreće besplatan program mentorske podrške „Karijera 4.0“ kojim ćemo učenicima specijalizovanih IT odeljenja iz cele Srbije pomoći da donesu odluke o svojim budućim karijerama. Više od 25 mentora iz nekih od najpoznatijih IT kompanija i institucija u Srbiji će u narednim mesecima sa srednjoškolcima podeliti svoja profesionalna iskustva, odgovoriti na pitanja učenika i pomoći im da izaberu fakultet, a kasnije i poslodavca ili oblast u kojoj će pokrenuti sopstveni posao.\nProgram „Karijera 4.0“ je razvijen kao odgovor na analizu koju smo sproveli sa učenicima talentovanim za IT za koje se procenjuje da će biti među nosiocima daljeg razvoja digitalne ekonomije naše zemlje. Prikupljena mišljenja i stavovi više od 300 srednjoškolaca iz 17 gradova pokazali su da učenici nemaju dovoljno prilika da se upoznaju sa aktuelnim i poslovima budućnosti i da je tek svaki treći učenik imao prilike da razgovara sa zaposlenima u tehnološkom sektoru kako bi razumeo projekte na kojima rade. Preko 90 odsto njih iskazalo je interesovanje da učestvuje u mentorskom programu koji bi ih povezao sa profesionalcima iz sektora u kome vide sebe u budućnosti.\nMeđu mentorima koje smo okupili su stručnjaci iz oblasti kao što su razvoj softvera, telekomunikacije, gejming, upravljanje projektima, biostatistika, marketing, menadžment, biotehnologija, itd. Jedan od mentora biće i Bojan Tadić, rukovodilac inženjeringa našeg člana Devtech, koji iza sebe ima bogato iskustvo u programerskom poslu na projektima za globalne klijente, ali i razvoju timova inženjera.\nTokom mentorskih sastanaka u okviru Karijere 4.0 učenici će imati prilike da se upoznaju i sa karijernim razvojem uspešnih poslovnih ljudi koji su svoja znanja iz matematike i programiranja primenili u industrijama koje obično nisu viđene kao „programerske“. Među njima je i mentorka Jelena Ljuboja koja se u konsultantskoj kući PwC (takođe našem članu) kao menadžerka u oblasti strateškog savetovanja fokusira na tehnološki i finansijski sektor.\nInicijativa „Digitalna Srbija” poziva učenike četvrtog razreda specijalizovanih IT odeljenja da se upoznaju sa biografijama dostupnih mentora i registruju za program na stranici Karijera 4.0 gde će biti upućeni i u naredne korake. Napominjemo da će prvi krug prijava trajati do 1. decembra, ali i da je brzina važna jer će prednost pri izboru mentora imati učenici koji se prvi registruju. Kako se program bude razvijao, lista mentora biće proširena da bi se otvorilo što više prilika za podršku učenicima pred kojima su važne odluke.


M. D. 27. juna 2016. 09:04\n„Uvek sam veoma uzbuđen kada dođem na Vimbldon. To je bio turnir koji sam uvek sanjao da osvojim. Svaki put kada dođem oživim uspomene kada sam bio dete i kada sam zamišljao sebe kako ga osvajam jednog dana. Iako sam uspeo to da uradim tri puta, i dalje osećam isto uzbudenje kao da je prvi put“, rekao je Đoković na konferenciji za medije.\nOn je naglasio da je ove godine situacija drugačija, jer prvi put stiže kao šampion Rolan Garosa.\n„Ove godine situacija je malo drugačija nego prethodnih jer prvi put dolazim kao šampion Rolan Garosa. To mi daje dodatno samopouzdanje“, rekao je Đoković koji je naglasio da je zbog gustog rasporeda turnira na šljaci, nije igrao uvodne turnire pred start Vimbldona.\n„Odavno nisam igrao uvodne turnire pred Vimbldon. Razlog je bio veoma zahtevan raspored na šljaci, a posebno zbog prvih šest meseci gde sam srećom imao dosta mečeva. Ja sam odlučio da ne igram jer je osvajanje Rolan Garosa verovatno najlepši trenutak moje karijere. Mnogo sam se istrošio i bilo mi je važnije da se oporavim i malo odmorim od tenisa“, istakao je srpski teniser.\nPrema njegovim rečima duel sa DŽejmsom Vardom bitno je početi na pravi način, jer se po prvi put sastaje sa Britancem.\n„Mislim da nikad nisam igrao protiv Varda. Kad god prvi put igrate protiv nekoga uvek je važno da dobro počenete meč i ne dozvolite rivalu da iskoristi svoje šanse. Biće to prvi mec na nedirnutoj travi. To je verovatno jedan od najposebnijih teniskih meceva koje igrač može da iskusi. Radujem se tome. Znam da on nema mnogo da izgubi i možemo samo da uživamo“, rekao je Đoković i istakao da i pored mnogobrojnih trofeja oseća pritisak pred start svakog turnira.\n„Neizbežno je susretanje sa ovakvim situacijama kada si među najboljim igračima. Pritisak je uvek tu i očekuje se da igraš dobro. Ipak, što se češće srećeš sa takvim pritiskom i emocijama, više se navikneš na njih. Pokušaću da iskoristim to iskustvo, sa prethodnih turnira, iz prethodnih sezona i da razmišljam pozitivno“, zaključio je Đoković.\nĐoković od 14 počinje odbranu Vimbldona\nNajbolji svetski teniser Novak Đoković odbranu titule na Vimbldonu počinje od 14 sati protiv engleskog tenisera Džejmsa Varda.\nĐoković će se boriti za četvrtu titulu na Vimbldonu, a treću uzastopnu.\nPored Đokovića, još troje srpskih tenisera naći će se na terenu prvog dana Vimbldona.\nAna Ivanović u prvom kolu igra protiv Ruskinje Ekaterine Aleksandrove, a taj mec je drugi na programu terena broj 12 na kom takmicenje počinje u 12.30 duelom Marina Čilica i Brajana Bejkera.\nJanko Tipsarević igra protiv Žila Simona drugi meč na terenu broj 18, a takmičenje na tom terenu počinje od 12.30 duelom Sabine Lisicki I Šelbi Rodžers.\nNakon duela Tipsarerevića i Simona, na isti teren će izaći Danijel Evans i Jan Štruf, a nakon toga program će zatvoriti Jelena Janković i Stefani Fogel iz Švajcarske.


Novosadske dečije Zimzarije od 21. decembra na više od 20 lokacija – Explore Novi Sad\nHomeExplore vestiNovosadske dečije Zimzarije od 21. decembra na više od 20 lokacija\nNovosadske dečije Zimzarije od 21. decembra na više od 20 lokacija\nNovosadske dečije Zimzarije, osme po redu, održaće se od 21. decembra do 11. januara na više od 20 lokacija u Novom Sadu.\nPrvi, decembarski deo ovogodišnje manifestacije (od 21. do 30. decembra) obeležiće svečano otvaranje Novosadskih dečijih BIG Zimzarija u petak, 21. decembra u 18 časova u prizemlju tržnog centa BIG (Sentandrejski put broj 11) i bazar kreativnih radionica na kom će se predstaviti svi učesnici ovogodišnjeg bogatog programa.\nNakon otvaranja, decu očekuje 17 dana programskog šarenila osmišljenih pod sloganom “Kada kazaljke krenu unatraške 2”, odnosno performansa, naučnih i jezičkih radionica, filmskih projekcija, umetničkih, muzičkih i sportskih radionica tokom kojih će najmlađi ući u muzejske, galerijske i ostale prostore namenjene njima.\nOsmu po redu manifestaciju za decu organizuje Dečiji kulturni centar Novi Sad, uz podršku Gradske uprave za kulturu Grada Novog Sada, Pokrajinskog sekretarijata za obrazovanje.\nOvo je bio najhladniji grad u Srbiji!\nSpektakularan tehno Doček 2019. na SPENS-u


Posle velike borbe i sjajne odbrane u poslednjih 25 minuta utakmice, košarkaši Mega Bemaxa su savladali Petrol Olimpiju sa 81:77 posle produžetka u sjajnoj atmosferi u hali PSC Pinki u Sremskoj Mitrovici. Izabranici Dejana Milojevića su sačuvali mesto na vrhu tabele ABA lige sa 4 pobede i bez poraza, pa je trener Mege na konferenciji za štampu istakao da je...\nKošarkaši Mega Bemaxa su nošeni snažnom podrškom navijača u hali PSC Pinki u Sremskoj Mitrovici posle sjajne odbrane i preokreta savladali Petrol Olimpiju posle produžetka sa 81:77 (20:18, 19:30, 17:15, 18:11, 7:3) u okviru 4. kola ABA lige i tako sačuvali mesto na čelu tabele bez poraza. Izabranici trenera Dejana Milojevića su gubili sa 13 poena razlike u 3. četvrtini,...\nKošarkaši Mega Bemaxa u petak od 17 časova nastavljaju takmičenje u ABA ligi kada će u okviru 4. kola takmičenja u Sremskoj Mitrovici dočekati ekipu Petrol Olimpije. Mega će se u hali PSC Pinki boriti za 4. pobedu u sezoni i odbranu čela tabele. Ulaz na meč će biti slobodan. Trener Mega Bemaxa Dejan Milojević na meču koji se igra...\nKošarkaši Mega Bemaxa su došli do 3. pobede iz 3 meča pošto su u Zagrebu savladali Cedevitu sa 86:95 i tako sačuvali stopostotan učinak u ABA ligi. Trener Mega Bemaxa je na konferenciji za štampu posle meča istakao da je Mega kontrolisala skoro čitav tok utakmice i zasluženo slavila: – Jako bitna pobeda za nas. Kada imate ovako mladu ekipu...\nMEGA BEMAX NE STAJE, PALA I CEDEVITA U ZAGREBU\nKošarkaši Mega Bemaxa su nastavili sa sjajnim igrama u ABA ligi pošto su u okviru 3. kola u Zagrebu savladali domaću Cedevitu sa 86:95 (23:27, 24:20, 21:26, 18:22). Izabranici trenera Dejana Milojevića su odigrali odličan meč u Košarkaškom centru Dražen Petrović, gde su kontrolisali igru tokom najvećeg dela susreta i na kraju su došli do zaslužene velike pobede u Zagrebu.Trener...


Cvijanović: Licemjerno je da SDS nešto komentariše, jer traže da ostanu u vlasti – Haber.ba\nCvijanović: Licemjerno je da SDS nešto komentariše, jer traže da ostanu u vlasti\n“I dalje traže i pokušavaju da naprave razne kombinatorike i s SDA, SDP-om, DF-om i drugima, iako nemaju kredibilitet za to, jer su izgubili izbore i za veći procenat nego ranije”, rekla je Cvijanović.\nIstakla je da je jasno da izborni pobjednici treba da formiraju vlast te da je licemjerno od SDS-a da komentraiše dogovor o formiranju Vijeća ministara, koji su postigli lideri SNSD-a Milorad Dodik, HDZ-a BiH Dragan Čović i SDA Bakir Izetbegović.\nNapomenula je da je u Principima za formiranje vlasti na nivou BiH apostrofiran i princip kordinacije, uvažavanje stavova svih nivoa vlasti, što znači i RS, po svakom pitanju, uključujući i NATO.\n“Ukoliko se sve implementira, važan korak treba da bude nastavak reformske agende, što znači set različitih mjera, ekonomsko-finansijskog karaktera, kako bi osigurali kretanje dalje, jer smo i na osnovu pretgodne agende ipak zabilježili određene pomake, veći rast, smanjenje nezaposlenosti i drugo”, rekla je Cvijanović novinarima u Gradišci.\nIstakla je da u setu Principa za formiranje vlasti na nivou BiH nema obaveza koje je neko preuzeo, a da su protiv ranije utvrđenih stavova institucija RS-a, piše “Fena”.\nTeme:formiranje vlasti, NATO, SDS, SNDS, Željka Cvijanović


Obeležena Evropska nedelja neplodnosti u Novom Sadu - Bebac.com\n21.11.2018. / Izvor: Bebac.com\nIzložbu pod nazivom „Neplodnost boli“ posetilo je nekoliko stotina ljudi\nPosetioci mogli su da vide i čuju diskusije stručnih lica i umetničke fotografije koje prikazuju poteškoće sa kojima se pojedinci i parovi u VTO procesu svakodnevno suočavaju. Izložbu je organizovalo Udruženja „Šansa za roditeljstvo“, koje je član svetske zdravstvene asocijacije Fertility Europe, a koja je bila otvorena za posetioce u Eđšeg kulturnoj stanici u Novom Sadu.\n„Ovogodišnja nedelja (ne)plodnosti organizovana je u cilju podizanja svesti u javnosti o problemu neplodnosti, sa kojim se u Evropi suočava više od 25 miliona ljudi. Budući da smo ove godine u okviru nje proslavili i 40. rođendan prve bebe iz epruvete, još jednom smo dokazali da smo jedino Udruženje u Srbiji koje se zalaže da pojedinci i parovi imaju bolje uslove za lečenje neplodnosti. U prilog tome govori i činjenica da su izložbi prisustvovali renomirani ginekolozi i psiholozi koji su svim prisutnima bili na raspolaganju za dodatna pitanja u vezi vantelesne oplodnje“, istakla je Sandra Jovanović, predsednica Udruženja Šansa za roditeljstvo.\nNa izložbi je bilo prikazano 40 umetničkih fotografija, koje su na jedinstven način prikazale psihološka opterećenja sa kojima se parovi suočavaju tokom procesa vantelesne oplodnje, jer samo istinita emocija može biti jaka. U okviru Evropske nedelje neplodnosti, proslavljen je i 40. rođendan Lujze Braun, prve bebe iz epruvete, nakon čijeg rođenja je sve do danas rođeno čak 8 miliona beba putem potpomognute oplodnje, što se ujedno smatra jednim od najhumanijih dostignuća savremene medicine.\nUdruženje „Šansa za roditeljstvo“, je članica svetske zdravstvene organizacije Fertility Europe, sa kojom će u martu 2019. godine, po prvi put održati sastanak u Srbiji, u Beogradu, na kojoj će okupiti državne zvaničnike i stručnjake u oblasti reproduktivne medicine, kako bi zajedno unapredili svest o pitanjima muškog i ženskog steriliteta, ali i aktivnosti koje podržavaju lečenje potpomognutom oplodnjom.\nFotografije sa izložbe pod nazivom „Neplodnost boli“, će u narednim nedeljama biti postavljene u klinikama za vantelesnu oplodnju širom Srbije, kako bi se svim pojedincima i parovima, a koji su u procesu VTO-a pomoglo, jer u ovoj borbi nisu sami.


TRIBINA POVODOM EVROPSKE DANA JEZIKA: „SAVREMENA EVROPSKA KNJIŽEVNOST U PREVODU: KOME I O ČEMU PIŠU PISCI DANAS“ | Clio\nKnjiževnost najrazličitijih zemalja Evrope i sveta, kao i neosporan kvalitet prevoda na srpski jezik glavne su odlike edicije Gral još od njenog osnivanja. Ova edicija stekla je značajno mesto i prepoznatljivost i među literarnim akterima evropske kulturne scene zahvaljujući programu Kreativa Evropa 2014-2020.\nTim povodom Zoran Hamović, direktor IP Clio i urednik edicije Gral učestvovaće na tribini „Savremena evropska književnost u prevodu: kome i o čemu pišu pisci danas“ koje će biti održana na Evropski dan jezika, u ponedeljak 26. septembra u 12 sati u Informacionom centru Evropske unije (Kralja Milana 7, Beograd). Na tribini će još učestvovati i Vladislav Bajac, direktor IP Geopoetika, Dimitrije Tadić, rukovodilac Deska Kreativna Evropa, Ana Vukmanović, urednica u predavačkom centru Kolarčeve zadužbine i Aleksandar Šurbatović, urednik u IP Dereta.\nNa tribini će biti reči o mestu i značaju savremene evropske književnosti na ovim prostorima: njeno prisustvo na izdavačkoj sceni, vidljivost u medijima i u zvaničnim programima institucija kulture. Biće razmotreno kakva je uloga institucija kulture u upoznavanju javnosti sa recentnom evropskom literaturom i u kojoj meri one ostvaruju društveni značaj. Učesnici će odgovarati i na pitanja vezana za srpsku i svetsku praksu kada je reč o predstavljanju književnih dela autora čija su dela tek prevedena kao i o potrebi za novim modusima predstavljanja savremene evropske književnosti s obzirom na promenu kulturne paradigme, novim zahtevima i potrebama čitalačke publike.\nProgram su uredile Vesna Jovanović i Milena Đorđijević.


BIZNIS Policija Austrije intenzivno se uključila u istragu oko malverzacija u industriji igara na sreću u regionu\nPolicija je označila Vladimira Vukovića i njegovu ekipu kao glavne inicijatore mutnih radnji i korupcije, koji uglavnom rade na štetu države Srbije i srpskih firmi\nSjedište nekih Vukovićevih firmi u Beču Foto: (Press)\nOni koji se pitaju odakle Vukoviću moć da određenim kompanijama očisti put ka osvajanju tržišta Republike Srpske, odgovor mogu naći u ishodu afere koja je potresla ovu zemlju kada je otkriveno da je ministrica finansija RS Zora Vidović – tadašnja direktorica Poreske uprave – Vukoviću godinama pomagala da prikriva svoje neizmirene obaveze prema državi. Osim što su nadležni tolerirali Vukovićevo prikrivanje vlasništva u nedavno likvidiranoj firmi "Astra sports" (i to putem firmi "Telecom Business INC" sa Sejšela i "Polar Star Corporation" sa Britanskih Djevičanskih Otoka) država je i krila njegove dugove, toliko dugo da su narasli do tri miliona maraka. Kada je u javnost procurila informacija o Vukovićevim neizmirenim obavezama, za njihovo postojanje Vidović je prvo okrivila nadležne inspektore, a onda se postarala da svi ti dugovi budu otpisani.\nPress Foto: (Press)\nDa je u njihovim “poslovnim operacijama” sada došlo do izvjesnih promjena naslućuje se na osnovu informacija iz medija da se Vukoviću sprema hapšenje u Makedoniji. Upućeni tvrde da su njegovi porezni dugovi i u Srbiji narasli na više od 1,5 miliona dinara, što znači da mu ova prinudna likvidacija "Astra Sport Bets d.o.o" nije riješila sve finansijske probleme.\nMeđutim, Vukovićevim glavnim “partnerima” smatraju se austrijski advokat Tomas Kepert iz Beča i Vermer Halas, s kojim je u mnogim “poslovnim kombinacijama i projektima” u Republici Srpskoj. Neke firme u RS se čak vode na njih, a bave se, između ostalog, trgovinom struje, nekretninama, investicionim ulaganjima… U Banjoj Luci su vlasnici firmi “Imoninvest doo” I “Axel doo”, svi poslovi navodno idu u dogovoru sa Vukovićem, ali nije rijedak slučaj ni da po nekim završenim poslovima jednostavno izbrišu firmu iz registra RS, kao što je to bio slučaj nedavno sa "GLA Holding Gmbh", koja je imala sjedište u Banjoj Luci.\nTako se baš sa Vukovićem dovodi i pobjeda fantomske firme "CASINOS AUSTRIA VLT AG" na tenderu koji je u RS proljetos raspisan za izbor privatne kompanije kojoj će biti povjereno priređivanje elektronskih igara na sreću. Naime, uprkos tome što su na njemu učestvovale i dvije najveće srpske firme - najveće u regionu, i jedne od najvećih u Evropi, kao i jedna američka kompanija, koja u industriji igara na sreću važi za najveću na svetu, Lutrija RS je za priređivanje elektronskih igara na sreću angažirala firmu poznatu jedino po tome što je registrirana na lokaciji gdje je inače prijavljeno još 60 fiktivnih kompanija.\nKako se to već dogodilo u Albaniji, Makedoniji, Kosovu..., jasno je da je po srijedi koordinirana akcija austrijsko-albanskog lobija koji na sve moguće načine pokušava uništiti privatno tržište igara na sreću na cijelom Balkanu.\nKorupcija Srbija Austrija Bugarska


Luković objasnio Kangi ko je 'tata' za penale! - Sportske.net\nLuković objasnio Kangi ko je 'tata' za penale!\nKapiten Crvene zvezde Aleksandar Luković postigao je svoj sedmi pogodak u tekućoj sezoni, iako je pre izvođenja penala morao da objasni Geloru Kangi "ko kosi, a ko vodu nosi".\nBožović o polufinalu: "Biće teško koga god da dobijemo"Prelazi "večitih" - Kolika je bila zarada na 1.000 uloženih dinara?KUP - 'Poker' za 20 minuta, Zvezda napada "duplu krunu"!Zvezdin 'blitzkrieg' - Preokret za sedam minuta!Boaći protraćio šanse, kazna stigla pred odlazak u svlačionicu!\nNakon pet godina pauze Crvena zvezda će ponovo igrati u polufinalnu nacionalnog kupa i to je za kapitena Aleksandra Lukovića najjači utisak nakon trijumfa nad lučanskom Mladosti.\n"Najbitnije je da smo pobedili. Posle pet godina smo se plasirali u polufinale. Ovakve utakmice su uvek nezgodne jer nema popravnog. Pokazalo se po ko zna koji put da ova ekipa ima karakter da preokrene rezultat" kazao je Luković.\nCrvena zvezda je na domaćem terenu savladala Mladost rezultatom 4:2 a svoj doprinos dao je i Aleksandar Luković novim pogotkom sa bele tačke. Bio je to sedmi gol Zvezdinog kapitena u tekućoj sezoni.\n"Moj sedmi gol, jeste, ali to mi nije toliko bitno. Uvek je lepo postići gol, ali mnogo mi je draže kada ga ne primimo. Okrećemo se narednoj utakmici protiv Rada, sledi nam nešto zgusnutiji raspored, ali to je ono za šta se spremamo" dodao je Luković.\nKapiten Crvene zvezde objasnio je po završetku utakmice situaciju koja je prethodila izvođenju penala. Gelor Kanga je želeo da izvede najstrožu kaznu, ali...\n"Ništa se nije desilo. Ja sam zadužen za penale, Kanga je želeo najbolje, ali zna se ko u ekipi šutira penale" objasnio je Luković.\nCrveno-beli narednu takmičarsku utakmicu igraju za vikend protiv Rada, a u poslednjem kolu ligaškog dela sezone ugostiće čačanski Borac.


Susret Keri - Vučić u Beogradu\nAmerički državni sekretar Džon Keri sa premijerom Srbije Aleksandrom Vučićem\nAmerički državni sekretar Džon Keri doputovao je večeras u Beograd i odmah po dolasku sastao se sa premijerom Srbije Aleksandrom Vučićem.\nUz čestitke premijeru Srbije Aleksandru Vučiću što vodi zemlju putem evropskih integracija, američki državni sekretar Džon Keri večeras je, po dolasku u Srbiju, pozdravio inicijativu Beograda da se uključi u dijalog sa Vladom Kosova.\nKeri je izjavio da Vučić vodi Srbiju ka evropskim integracijama, koje su, po njegovoj oceni, dobre za srpsku ekonomiju, bolji život, prosperitet i stabilnost. U obraćanju novinarima on je rekao da Beograd i Vašington imaju zajednički interes u borbi protiv ekstremizma:\n"Mi takođe delimo interes sa svim zemljama regiona da zajednički odgovorimo na izazove nasilnog ekstremizma, koji može da izazove snažan udarac na celu Evropu, Bliski Istok, Južnu Aziju. Imamo obavezu da radimo zajedno, da nađemo način da sarađujemo kako bismo pobedili u ovoj borbi za civilizovanost, za stabilnost i mirnu, demokratsku budućnost."\nPremijer Srbije Aleksandar Vučić zahvalio se američkom državnom sekretaru Džonu Keriju na podršci Srbiji na evropskom putu:\n"Zahvalni smo vam, takođe, na sce bližim bilateralnim, političkim i ekonomskim odnosima. Sa naše strane, mi ćemo pokušati da očuvamo stabilnost ne samo u Srbiji, da obezbedimo ekonomski napredak, već u celom regionu. Smatramo to jednim od najvažnijih uslova za razvoj svih zemalja u ovom delu Evrope. I za sve to je od izuzetnog značaja američka podrška."\nInače, američki državni sekretat Džim Keri je večeras doputovao u Beograd zbog sutrašnje Ministarske konferencije OEBS-a. Pre Beograda, Keri je posetio Brisel i Prištinu.


Pasoš Crne Gore na 34. mjestu u izvještaju Passport Indexa – Portal RTPV\nPonedjeljak , 30 Novembra 2020\nDPS Pljevlja: Milinković podnio ostavku, Živković na čelu Radne grupe\nMarković: Zaposleni u IJZ su ugrožavajući svoje živote stali na prvu liniju odbrane zdravlja građana\nProgramska šema za utorak, 1. 12. 2020.\nMugoša: Ako ne bude pada novooboljelih predložićemo strože mjere\nNaslovna / Vijesti / Društvo / Pasoš Crne Gore na 34. mjestu u izvještaju Passport Indexa\nPasoš Crne Gore na 34. mjestu u izvještaju Passport Indexa\nRTPV 26. Maja 2020.\tDruštvo Ostavite komentar 132 pregledi\nDok Crna Gora slavi 14 godina nezavisnosti, pasoš ove zemlje se pozicionirao na najvišem mjestu do sada, prema izvještaju platforme Passport Index.\nPasoš se nalazi na 84 najmoćnijih u svijetu, što znači da će građani Crne Gore bez viza moći putovati u 123 države širom svijeta od trenutka kada se ukinu ograničenja koja se odnose na Covid.\nGrađani Crne Gore ove godine imaju mnogo razloga da slave jer novi izvještaj vodeće svjetske platforme za obavještavanje o mobilnosti Passport Index pokazuje da će Crnogorci slobodnije putovati svijetom nego ikad ranije, nakon što se ukinu ograničenja koja se odnose na Covid.\nCrnogorski pasoš dostigao je novu visoku poziciju u ovogodišnjem izvještaju Passport Index-a, popevši se za 4 mjesta i zauzevši 34. poziciju, dok je broj zemalja koje nosioci ovog pasoša mogu posjetiti bez unaprijed dobijene vize porastao na impresivnih 123. Ovo je nevjerojatno povećanje u odnosu na rang listu iz 2015. godine, u kojoj je Crna Gora završila na 41. mjestu i kada su građani bili ograničeni na samo 102 države u koje su mogli da putuju bez vize.\nDo danas nije raskinut nijedan aranžman, odnosno nisu ukinute politike Crne Gore sa drugim zemljama, a sva ograničenja koja se odnose na Covid su privremena. Uskoro se očekuje snažan odziv za međunarodna putovanja.\nPassport Index je dostupan putem interneta i mobilne aplikacija. Ažurira se u realnom vremenu.\nPassport Index predstavlja sistem rangiranja 193 države članice Ujedinjenih nacija i 6 teritorija (RK Tajvan, Makao (SAR Kina), Hong Kong (SAR Kina), Kosovo, Palestinsku teritoriju i Vatikan) – odnosno ukupno 199.\nPodaci se ažuriraju u stvarnom vremenu, a zasnivaju se na zvaničnim podacima koje pružaju vlade, podacima dobijenim ispitivanjem javnog mnjenja i sopstvenim istraživanjima iz vrlo vjerodostojnih izvora.\nArmand Arton, predsjednik i osnivač Arton Capital-a, zvaničnog vladinog zastupnika za program “državljanstvo putem investicije”, takođe osnivač i platforme The Passport Index kazao je da Crna Gora ima prosvjetljenu i progresivnu vladu koja naporno radi na osiguravanju snažnih recipročnih sporazuma o putovanju bez viza sa drugim zemljama.\n“Crna Gora se konstantno trudila da obezbijedi mjesto u novom, otvorenijem svijetu, a o tome govori napredak Crne Gore na našoj rang lista pasoša. Crnogorski program državljanstva treba posmatrati iz perspektive budućnosti jer će njen pasoš dodatno dobijati na vrijednosti, a nosioci pasoša će moći da putuju u sve više zemalja širom svijeta bez viza.”, istakao je on.\nPredhodno Ovo su preporuke za rad s djecom i učenicima nakon otvaranja vrtića i škola\nSledeće Uprava policije: Krivična prijava za KD povreda ugleda Crne Gore\nPredsjednik Opštinskog odbora DPS Pljevlja Vlade Milinković podnio je ostavku na tu funkciju iz moralnih …


Povećane subvencije za poljoprivrednike u Zvorniku - Zvornicki.ba\nPovećane subvencije za poljoprivrednike u Zvorniku\nPravilnikom o podsticajima predviđeno je da je maksimalni iznos koje jedno gazdinstvo može da ostvari za godinu dana, bez obzira sa koliko se vidova proizvodnje bavi, 2.000 KM, osim za proizvodnju mleka gde će gazdinstvo moći da ostvari do 3.000 KM.\nMilan Cvijetinović, načelnik Odeljenja za privredu i društvene delatnosti, pojašnjava da su proizvođači mleka više izloženi dodatnim troškovima, te je kod njih maksimalni iznos povećan.\n– Oni imaju posebna izdvajanja i zbog PDV, tako da imaju šansu za maksimalni iznos od 3.000 KM. Što se tiče ostalih podsticaja oni su ostali isti i odnose se uzgoj junadi, tov svinja, pčelarstvo, uzgoj krastavaca i drugo uz obavezan uslov da su gazdinstva registrovana u APIF – rekao je Cvijetinović.\nOn je dodao da je na području ove lokalne zajednice registrovano više od 400 gazdinstava koji izmiruju sve zakonom propisane obaveze i mogu da konkurišu na podsticaje, dok se poljoprivredom, odnosno većim uzgojem nekih kultura bavi najmanje 2.000 domaćinstava.\n– Ovome treba dodati da se za protivgradnu zaštitu izdvaja dodatnih 30.000 KM kako bi usevi poljoprivrednicima bili zaštićeni od nepogoda – naveo je Cvijetinović i dodao da su prošle godine ostali dužni poljoprivrednicima deo sredstava predviđen za podsticaje.\nMilan Cvijetinović načelnik gradske uprave za društvene djelatnosti i privredu u društvu sugrađana\nIzvršenje budžeta prošle godine bilo je oko 95 odsto, te je deficit iznosio oko 220.000 KM.\nPo rečima Srđana Despića, načelnika Odeljenja za finansije, izvršenje budžeta za prva tri meseca ove godine je bilo bolje, te je ostvaren suficit od 71.000 KM.\n– Punjenje budžeta je ostvareno u procentu oko 24 odsto što je zadovoljavajuće jer je prvi kvartal godine uvek loš po pitanju punjenja budžeta – rekao je Despić.\nPrema navodima Milana Cvijetinovića pozitivni signali iz budžeta su garant da će svi podsticaji poljoprivrednicima iz prošle godine biti isplaćeni do kraja avgusta meseca.


Naravno, tu sumu mogu da plate samo određeni klubovi, a kako prenosi čuveni italijanski insajder Fabricio Romano, Mančester siti je zvanično poslao ponudu za ovog napadača.\nNaime, iako vlasnik kluba Danijel Levi želi da zadrži Kejna, on je raskrstio sa Totenhemom i želi da ode.\nTakođe, ovaj novinar je preneo i da će sve biti rešeno čim se završi EURO, pošto je Kejn potpuno koncentrisan na ovo takmičenje u kojem želi da što dalje dogura sa Engleskom, pa i do trofeja.\n"Građani" su inače i prošle godine poslali istu ponudu, ali je ona odbijena jer je Kejn poručio vlasniku da će ostati još godinu dana.\nU Mančesteru odlučili da čekaju, pa su protekle sezone većinu utakmica igrali bez klasičnog napadača jer je Serhio Kun Aguero bio ili povređen ili van forme, a na leto je i napustio "Etihad" i otišao u Barselonu.\nUbrzo će sve postati jasno, a Kejn je fudbaler koji želi trofeje, a ne da bude u velikom klubu, ali bez titula. To će u Sitiju dobiti, naročito što će Gvardiola svim silama ponovo krenuti na Ligu šampiona, koja mu je ove godine izmakla na poslednjem stepeniku.


NUNS :: Vesti :: Bogićević nije prijavio transakciju\nNaslovna | Info | Vesti | Bogićević nije prijavio transakciju\nAutor: I. N. Izvor: Danas\nBeograd - Komisija za zaštitu konkurencije pokrenula je postupak ispitivanja prodaje društva Politika novine i magazini (PNM) ruskoj firmi Ist medija grupa, povezanoj sa šabačkim koncernom Farmakom MB, navodi se u saopštenju za javnost koje je objavljeno na sajtu Komisije. „Komisija će ispitati da li je prodaja PNM izvršena u skladu sa Zakonom o zaštiti konkurencije, kao i da li su se stekli uslovi za prodaju dela vlasništva“, navodi se u saopštenju.\nNaime, ta institucija je pretpostavila da je Farmakom MB, čiji je vlasnik Miroslav Bogićević, preko povezanog društva Ist medija grupa, kupovinom 50 odsto udela u PNM-u od nemačkog VAC-a (Westdeutsche allgemeine Zeitung Mediengruppe), stekao zajedničku kontrolu nad tim društvom, a da nije prijavio koncentraciju, na šta je obavezan zakonom. Ukoliko bude utvrđeno da za koncentraciju nije izdato odobrenje, Komisija može da raskine ugovor, otuđi akcije i uspostavi stanje pre koncentracije.\nS obzirom na javno dostupne informacije, Komisija je očekivala da potencijalni vlasnik pre sticanja svojine nad akcijama prijavi nameru i zatraži saglasnost atimonopolske komisije, ali se to nije dogodilo. „Komisija je ipak, bez odlaganja, od dana registracije promene člana društva u Agenciji za privredne registre preduzela brojne aktivnosti u vezi sa predmetnom transakcijom, u skladu sa nadležnostima utvrđenim Zakonom.\nKomisija je na osnovu javno dostupnih informacija i rezultata dobijenih nakon preduzetih aktivnosti, osnovano pretpostavila da je postojala obaveza društva Koncern Farmakom M.B. Šabac da prijavi predmetnu koncentraciju“, navodi se na sajtu i dodaje da će Komisija u postupku utvrditi činjenično stanje i ispitati da li je u konkretnom slučaju postupljeno suprotno odredbama člana 61 i 63 Zakona. Komisija će takođe ispitati da li su se stekli uslovi za primenu mere dekoncentracije iz člana 67 Zakona, kao i mere zaštite konkurencije iz člana 68 stav 1 tačka 4 Zakona. Podsetimo, nemačka medijska grupacija VAC je u martu 2012. uputila ponudu Politici ad, kao drugom suvlasniku društva Politika novine i magazini, da po pravu preče kupovine otkupi njegov udeo za 4,7 miliona evra.\nPolitika je potvrdila da je obaveštenje o nameri VAC-a primila, ali to pravo nije iskoristila. Inače, VAC je udeo od 50 odsto u Politici stekao po osnovu zajedničkog ulaganja u okviru kojega su osnovali preduzeće Politika novine i magazini, gde su obe strane imale po 50 odsto vlasničkog uloga.\nSvoj udeo u novoosnovanom društvu VAC je preneo na svoje povezano pravno lice Ost holding GmbH iz Beča, preko koga je sredinom 2012. zaključio ugovor o kupoprodaji svog udela u PNM sa Ist medija grupom iz Moskve. Komisija je utvrdila da je ruska firma kupovinom stekla vlasništvo nad 50 odsto udela u PNM.\nTakođe, Komisija se bavila i statusom kupca, pa je utvrdila da je Ist medija grupa osnovana u januaru 2012. sa osnivačkim kapitalom od 10.000 rubalja. Kao osnivač i stopostotni vlasnik registrovan je Aleksandar Trbović, a kao generalni direktor Uroš Stefanović. Komisija je, međutim, na osnovu nezvaničnih podataka utvrdila da su ta lica povezana s Farmakomom i njegovim vlasnikom Bogićevićem. Komisija navodi i da je prema kupoprodajnom ugovoru, kupac VAC-u isplatio četiri miliona evra i da će 1. decembra 2014. godine isplatiti još 700.000 evra, plus dogovorenu kamatu.\n„Na krajnje precizne upite, Komisija je, uglavnom, dobila nepotpune ili nedovoljno jasne odgovore, tako da ne raspolaže direktnim dokazima koji upućuju na povezanost kupca s društvom Farmakom, što će Komisija utvrditi tokom ispitnog postupka“, navodi se i zaključku o pokretanju postupka utvrđivanja koncentracije u Politika novinama i magazinima.